Poštovani predsedavajući, poštovani gospodine Pašaliću sa saradnicima, sva ljudska prava rađaju se slobodna i jednaka u dostojanstvu i pravima. Ovom rečenicom iz Deklaracije o ljudskim pravima UN želela bih da podsetim na jučerašnji dan Međunarodni dan ljudskih prava.\nBudući da je bitno da gradska, građanska i ljudska prava budu zaštićena, veoma je važno da država obezbedi poštovanje, razumevanje i potpunu primenu osnovnih prava i sloboda. Pred nama je izbor tri zamenika Zaštitnika građana. Podsetila bih da je Zaštitnik građana nezavisni organ, ustanovljen Ustavom Republike Srbije, koji štiti prava i slobode svih građana i kontroliše rad organa državne uprave. Pored kontrole koju vrši prema organima državne uprave, velika važnost Zaštitnika ogleda se i u mogućnosti da pažnju javnosti skrene na određeni problem i kršenje ljudskih i građanskih prava i sloboda.\nZakonska obaveza Ombudsmana je da štiti prava građana i sve procedure koje u svom radu sprovodi Zaštitnik građana utvrđene Zakonom o Zaštitniku građana, bilo da postupa po službenoj dužnosti ili po žalbama i zahtevima građanki i građana. U svom delovanju Zaštitnik najviše pažnje posvećuje zaštiti prava građana u oblastima zaštite ljudskih prava, prava pripadnika nacionalnih manjina, prava deteta, prava osoba sa invaliditetom, rodnoj ravnopravnosti i zaštiti prava lica sa posebnim potrebama.\nPodsetila bih da u svom radu Zaštitnik građana treba da se pridržava moralnih principa i načela nezavisnosti, nepristrasnosti, neutralnosti, političke nepripadnosti i poverljivosti. Dobro je da građani znaju da postoje mehanizmi kojima bi zaštitili svoja prava i slobode, ali institucija Zaštitnika građana već mesecima funkcioniše bez tri zamenika. Izborom ova tri zamenika omogućiće se kvalitetniji rad ove institucije. Delegiranjem dela nadležnosti sa Zaštitnika građana na zamenike građani će u budućnosti na brži i lakši način ostvarivati svoja prava i slobode. Takođe, znamo da su u proteklom periodu od uspostavljenih institucija Zaštitnika upravo zamenici obavili veliki i značajan deo posla.\nPoslanička grupa SPS će podržati Predlog odluke o izboru zamenika Zaštitnika građana, sve u cilju unapređenja rada same institucije Zaštitnika u ostvarivanju i zaštiti prava i sloboda naših građanki i građana. Zahvaljujem.\nPoštovani gospodine predsedavajući, poštovani gospodine ministre sa saradnicima, narodni poslanici, paket zakona i sporazuma o kojima danas raspravljamo veoma su značajni za sektor unutrašnjih poslova, bezbednosti i vanrednih situacija, jer unapređuju zakonski okvir i proširuju bilateralnu i međunarodnu saradnju u ovim oblastima, čime policijske, vatrogasne i bezbednosne snage Srbije dobijaju na značaju.\nDobijanje ovako bezbedne budne isprave već punih 10 godina onemogućava trgovanje i falsifikovanje srpskog pasoša, što je ranije bio slučaj, jer je naš pasoš i ranije bio na ceni, pa je nažalost često i falsifikovan. Znamo da je biometrijski pasoš bio uslov i za dobijanje bezviznog sistema.\nVredno je naglasiti da je uvođenje e-uprave i povezivanje svih državnih organa, koji građanima izdaju razna dokumenta, omogućilo i ubrzavanje procedura za pribavljanje dokumenata tipa ličnih karata i putnih isprava. U modernizaciji uprave, odnosno u uvođenju elektronske uprave, veliku zaslugu ima i Ministarstvo za državnu upravu i lokalnu samoupravu, koje je u poslednjih par godina stvorilo zakonski okvir i uvelo je upravo i povezala 11 različitih baza podataka, a među kojima i policijske. Ovakav timski rad, interresorni rad, svakako da daje dobre rezultate.\nRešenja na koja posebno želim da skrenem pažnju i podržim jeste značajno pojednostavljena procedura za oglašavanje nevažeće putne isprave. Do sada su građani usled gubitka oštećenja ili krađe, svoju putnu ispravu morali da oglase nevažećom u „Službenom glasniku“ i da čekaju da se taj oglas objavi. Naravno, za to oglašavanje trebalo platiti i određeni iznos.\nOvaj sporazum između vlada naše dve zemlje potpisan je u Beogradu 25. jula 2019. godine, čime je potvrđen interes obe zemlje da pravno urede i unapred sve oblike saradnje u oblasti zaštite od prirodnih i izazvanih katastrofa, pogotovu što se radi o dve susedne zemlje koje sarađuju i na drugim poljima, pre svega, energetskim.\nZnamo da prirodne katastrofe, nažalost, ne poznaju granice i da je utoliko dragocenija saradnja koja se ratifikacijom ovog sporazuma omogućava. Dugogodišnja bilateralna saradnja Vlade Republike Srbije i Vlade Republike Bugarske rezultirala je donošenje velikog broja ugovora.\nSrbija, nažalost, ima velika iskustva sa prirodnim nepogodama, posebno sa poplavama i požarima i veliko je zadovoljstvo Sektora za vanredne situacije, kao i svih zaposlenih, uključujući vatrogasne jedinice širom Srbije, za dobijanje novih vatrogasnih vozila i nove opreme koja dugo nije obnavljana. Deset godina od osnivanja Sektora za vanredne situacije, gde su vatrogasne jedinice spasioca u tom periodu spasle oko 25.000 ljudi, a pohvalno je i to što se u poslednje dve godine primilo oko 260 novih vatrogasaca, a na obuci je još oko 200. Znači, uveliko se radi na modernizaciji sektora za vanredne situacije i spasilačkih službi.\nIz svega ovoga rečenog iz današnje rasprave, poslanička grupa SPS podržaće ovaj predlog zakona. Hvala.\nObratiću se i kao član ove Komisije koja, evo, radi već drugu godinu. Čuli smo izlaganje dr Laketića i sažeto o radu ove Komisije koja je zaista dala sve od sebe. Ovo je vremenski jedan kratak period, a imali smo toliko sastanaka i prikupljeno je do sada toliko podataka.\nPodsetila bih da je ova Komisija za utvrđivanje posledica NATO bombardovanja po zdravlje stanovništva, koja je osnovana prošle godine, osnovana sa jednom dobrom većinom poslanika. Za formiranje ove Komisije je glasalo 152 poslanika i delovalo je da svi imaju zajednički cilj, a to je dokazivanje i predstavljanje istine o posledicama NATO bombardovanja.\nZadatak ove Komisije jeste da utvrdi naučne činjenice koje mogu da se provere i koje mogu da se dokažu i sa tim saznanjima upozna Narodnu skupštinu Srbije. Osnovni motiv jeste da se sazna istina i o tome koliko je zdravlje građana ugroženo i koliko je to posledica NATO bombardovanja.\nPrema nekim procenama u Srbiji će zbog NATO bombardovanja sve do sredine sledećeg veka biti povećan broj obolelih od karcinoma. Osim toga, blago raste i broj beba koje se rađaju sa ovim deformitetom. Još jedan pokazatelj direktne posledice NATO agresije jeste karcinom dojke, gde se nalazimo u samom evropskom vrhu. Bolest koje je bila zastupljena kod žena, populacije u poznim godinama, u Srbiji je uzela primat kod devojaka od 20 do 25 godina. Godišnje oko 5.000 žena oboli, a oko 2.000 žena izgubi bitku sa ovom bolešću. Takođe, u Srbiji od kancera svake godine oboli 80% dece više nego u državama EU i to sigurno nije slučajno.\nTokom bombardovanja koje je trajalo 78 dana, gde je izvršeno 2.300 vazdušnih udara na 995 objekata širom zemlje, a lansirano je blizu 420.000 projektila, od kojih je preko, prema izveštaju NATO-a, 35.000 sa osiromašenim uranijumom i prema podacima Vojske Jugoslavije, gde ih je bilo preko 50.000, prema nekim ruskim izvorima i preko 90.000. Sve u svemu procenjuje se da je izbačeno čak 15.000 tona osiromašenog uranijuma na jugu Srbije, Kosovu i Metohiji. Ne pričamo samo o materijalnoj šteti koja je naneta tom prilikom.\nSrbija je još u toku bombardovanja, 24. aprila podnela tužbu protiv NATO pakta, ali je Međunarodni sud odbacio tužbu, jer Srbija tada nije bila članica UN, dakle, samo iz proceduralnih razloga. Poređenja radi, u Srbiji se pre bombardovanja 1999. godine registrovalo između 15.000 i 20.000 novih slučajeva oboljevanja od kancera, da bi taj broj porastao na čak 40.000 novo obolelih. Osim što su učestaliji, ovi tumori su i agresivniji i prema istraživanjima naša zemlja se nalazi u samom vrhu u Evropi po smrtnosti od malignih bolesti.\nStruka smatra i potvrđuje da je dramatičan porast oboljevanja i smrtnosti od raka u Srbiji posledica bombardovanja osiromašenim uranijumom, dugogodišnje kontinuirane radijacije, ali i bombardovanja industrijskih i petrohemijskih postrojenja tokom kojih se oslobađaju otrovne i kancerogene materije koje su uticale na zdravlje stanovništva, ali i na životnu sredinu.\nTokom bombardovanja oslobođeni su i piraleni iz trafostanica, snažni kancerogeni benzeni, kao i hiljade drugih nus proizvoda i hemijskih supstanci kao posledica bombardovanja fabrika lakova i rafinerija. Ako se ima u vidu da se radi, ne o trenutnom, nego o kontinuiranom, kumulativnom uticaju, onda je opasnost još veća.\nNajviše je lokacija bombardovanih osiromašenim uranijumom na KiM i na prostoru južne Srbije i tu postoji mapa lokacija na sajtu NATO pakta. Ove posledice se osećaju, ne samo na tim lokacijama, već i na mnogo širem prostoru, jer su kontaminirani i vazduh i zemljište, a i živi svet, flora i fauna, kao i voda.\nNažalost, stanovništvo sa ugroženih područja nije sistematski zdravstveno kontrolisano, naročito na KiM, gde se pretpostavlja da su posledice najteže i po srpsko i po albansko stanovništvo, jer je na KiM bačeno najviše projektila sa osiromašenim uranijumom.\nProblem nesagledivih posledica NATO bombardovanja otvorio je italijanski parlament, jer su italijanski vojnici iz sastava KFOR-a oboleli od raka. Preko 500 italijanskih vojnika je obolelo, a do sada 47 preminulo. Mnogi italijanski vojnici koji su oboleli tužili su za odštetu italijansku državu i svih 19 članica NATO-a. Dobijene su i pravosnažne presude.\nFokus na posledice bombardovanja osiromašenim uranijum treba da postoji, ali ne smemo zanemariti ni posledice po mentalno zdravlje našeg stanovništva koje su posledica bombardovanja. Čak i da ne postoje druge opasnosti po zdravlje, ne smemo a da se ne zapitamo – šta je sa mentalnim zdravljem stanovništva? Šta je sa stresom i postraumatskim sindromom?\nZbog ovakvih nesagledivih i nepredvidivih posledica po zdravlje našeg naroda, a i životnu sredinu u koju će živeti buduće generacije, država mora odgovorno da pristupi utvrđivanju svih posledica NATO bombardovanja, što je i pokušaj i rad ove Komisije.\nZato je neophodno utvrditi istinu o posledicama NATO bombardovanja po našu naciju, po građane i životnu okolinu, ma kakva ta istina bila. Istinu dugujemo građanima Republike Srbije, jer je sa čim se verujem svi slažemo, bombardovanje Srbije bio zločin koji je nažalost ostavio tragične posledice. Važno je da javnost, stručnjaci, narodni predstavnici i državni organi o ovome imaju gotovo ne podeljen stav, a to je pravo na istinu. Hvala.


Tabaković: U Srbiji najmanji pad ekonomskih aktivnosti u Evropi u ovoj godini :: Ekonomija\nEkonomija / Tabaković: U Srbiji najmanji pad ekonomskih aktivnosti u Evropi u ovoj godini\nKako je saopšteno iz kabineta guvernera Narodne banke, Tabaković je na virtuelnoj konferenciji generalnog direktora MMF sa guvernerima i ministrima finansija srednje, istočne i jugoistočne Evrope, na kome se diskutovano ekonomskim izgledima i izazovima za Evropu u uslovima pandemije koronavirusa, rekla da se "za Srbiju projektuje ubedljivo najbolji rezultat u Evropi u ovoj godini".\n"Ako uzmemo u obzir i poslednje saopštenje MMF nakon završene pete revizije aktuelnog Instrumenta za koordinaciju politike, za Srbiju se projektuje ubedljivo najbolji rezultat u Evropi u ovoj godini", kazala je Tabaković.\nTabaković je rekla i da je tokom sastanka zaključeno da su evropske zemlje koje su u prethodnom periodu kreirale fiskalni prostor bile u mogućnosti da donesu i sprovedu velike fiskalne pakete, a među njima je i Srbija.\nKako se navodi u saopštenju kabineta guvernera NBS "centralne banke širom Evrope znatno su ublažavale monetarne politike različitim kanalima", dok su u nekim ekonomijama "drastično smanjene i kamatne stope, a među njima je i Srbija, koja je sa Evropskom centralnom bankom zaključila i preventivnu repo liniju, kao još jedan kanal za vanredne situacije".\n"Srbija se ističe i po merama kojima je centralna banka podržala likvidnost svih učesnika, podstakla kreditnu aktivnost i sprečila poremećaje na finansijskim tržištima. Srbija je pomenuta i u grupi zemalja koje su donosile čitav set mera kojima se olakšava finansijska pozicija građana i privrede, uključujući i privremeni moratorijum na plaćanje kreditnih obaveza prema bankama", rekla je Tabaković.\n"U Srbiji smo reagovali pravim i pravovremenim merama, a po obimu reakcije među zemljama smo koje su obezbedile najveću podršku svojim građanima i privredi. Očuvali smo stabilnost i činićemo sve da Srbija brzo nadoknadi ovu kriznu godinu", kazala je Tabaković.\nnbs ekonomija mmf Jorgovanaka Tabaković pandemija\nŠarl Mišel UN-u predložio medjunarodnu povelju o pandemijama


izvor: rse foto: rfe 08.12.2017.\nPred poslanicima Skupštine Srbije nalazi se predlog državnog budžeta za narednu godinu, kojim će, prema rečima ministra odbrane Aleksandra Vulina, za vojsku biti izdvojeno 25 odsto više sredstava nego ranijih godina, a najveći deo tog uvećanja biće namenjen "kapitalnim investicijama", odnosno, kako tumače oni koji su budžet analizirali, nabavci i remontu naoružanja, pre svega ruskih MIG-ova.\nU Vojnom sindikatu, čije je nezadovoljno članstvo bolje uslove života i rada tražilo i uličnim protestima, pozdravljaju najavljena povećanja, pre svega plata, mada kažu da ih je iskustvo naučilo da prema obećanjima budu oprezni.\nZaposleni u Vojsci međutim, baš kao i analitičari, ukazuju da je realno povećanje koje predviđa predlog budžeta zapravo manje od onoga što ministar predstavlja.\nPredlogom budžeta za 2018. godinu Ministarstvo odbrane će ove godine dobiti oko 70 milijardi dinara, od čega će, prema rečima resornog ministra, najveći deo biti iskorišćen za "standard pripadnika Vojske, odnosno za povećanje plata", ali i za "nastavak naoružavanja, za nastavak opremanja najsavremenijim borbenim sistemima i za održavanje i remont tehnike".\nPredviđeni budžet, ukazuju u Fiskalnom savetu, telu koje ocenjuje kredibilitet fiskalne politike zemlje, uz napomenu da porede dva plana, a ne dva budžeta, veći je za oko 11 milijardi dinara od prošlogodšinjeg\n"Gotovo u potpunosti devet od tih 11 milijardi posledica je planiranih investicija na razdelu Ministarstva odbrane", rekao je član Fiskalnog saveta Vladimir Vučković.\nKakve investicije su u pitanju nije navedeno. Istraživač Beogradskog centra za bezbednosnu politiku Vladimir Erceg veruje da je taj novac presvashodno namenjen remontu šest MiG-ova 29, koje je Srbiji donirala Rusija. Erceg ukazuje da na još jednom kontu stoji oko dve milijarde za, kako je navedeno, "opremu i stavke modernizacije i remont sredstava naoružanja vojne opreme".\n"Ne zna se tačno za šta je taj novac izdvojen, da li i to takođe ide za MIG-ove ili su to najavljeni helikopteri. Tako da, u suštini, kada se oduzmu ove dve velike stavke, dobija se otprilike ista visina i struktura budžeta kao i prethodne godine", komentariše Erceg.\nPomenutu kupovinu helikoptera najavio je predsednik Aleksandar Vučić, koji je uoči posete Moskvi od 18. do 20. decembra, za rusku agenciju Tas s rekao da Srbija planira da kupi najmanje šest ruskih vojnih transportnih helikoptera i sistem protivvazdušne odbrane.\nU Skupštini Srbije, na čijem je dnevnom redu budžet za 2018. godinu, poslanici opozicije imali su brojna pitanja za ministra Vulina, pre svega ona koja se tiču upravo nabavke oružja. Predsednik Nove stranke Zoran Živković tražio je objašnjenje na osnovu čega se Srbija naoružava i na osnovu kojeg projekta i plana.\nMinistar je na to izjavio da će vojska nastaviti da se naoružava i da unapređuje položaj svog kadra, te najavio novu stategiju odbrane do kraja godine.\n"Ako ne treba da naoružavamo vojsku, pa hajde da je raspustimo. Onda je ne 70 milijardi koliko smo dobili, nego i sedam miliona previše... Šta će nam? Vojska služi samo za jednu stvar - da se priprema za rat, a na politici je da rat izbegne, koliko god može", rekao je Vulin u Parlamentu.\nU međuvremenu, deo zaposlenih u Vojsci već dugo je nezadovoljan svojim položajem, pre svega materijalnim, na šta su ukazivali i na nekoliko protesta koje su održali pred zgradom Vlade Srbije.\nNa jednom od poslednjih, oktobra ove godine, predsednik Vojnog sindikata Srbije Novica Antić, slikovito je naveo da zbog takvog odnosa, "Vojsku u proseku napušta šest pripadnika dnevno".\nDanas Antić najavljeno uvećanje, kojim se predviđa i rast plata od 10 odsto, vidi upravo kao rezultat njihovog pritiska koji, kaže, traje još od kraja prošle godine.\nNajavu ministra pozdravlja i kaže kako se nada da je državno rukovodstvo zaista uvidelo nužnost da se standard pripadnika vojske popravi.\nIpak, kako dodaje, "problem je u tome što smo mi mnogo puta do sada imali obećanja koja nisu realizovana".\nIstovremeno, računica koju izvodi, pokazuje manji rast plata, odnosno malo više zarade nego pre smanjenja iz 2014. godine.\n"Naša će plata biti uvećana za nekih šest odsto, ne 10 odsto koliko kažu. Mi ćemo time doći na period iz 2014. godine i preko toga ćemo imati šest odsto. Ako pogledate naprezanja, ako pogledate činjenicu da se pripadnicima vojske ne plaća prekovremeni rad, praznična dežurstva i tako dalje, a mi kao reprezentativni sindikat se i dalje borimo da dođemo u poziciju da pregovaramo za kolektivni ugovor, mi smo dakle još daleko od cilja i zadovoljstva pripadnika vojske. Svakako da je svaki potez koji ide ka tome da se popravi standard pripadnika vojske dobar, ali mi smo, dok se to ne desi, rezervisani", rekao je Antić.\nRačunicu njegovog sindikata potvrđuje i Vladimir Erceg iz Beogradskog centra za bezbednosnu politiku. "Plate, socijalna davanja i naknade se nominalno povećavaju za pet do šest odsto u odnosu na prethodnu godinu, dok se u medijima na isti način predstavljaju kao povećanja od 10 odsto", rekao je.\nInače, budžetom za 2018. godinu predviđena su velika izdvajanja za sektor bezbednosti, odnosno za Bezbedosno-informativnu agenciju (BIA), kojoj će, kako su mediji navodili, biti dodeljeno 5,3 milijarde dinara, što je, prema računicama, povećanje od 18 procenata.\nOno što, međutim, u budžetu nije navedeno jeste na šta će BIA taj novac trošiti. Baš kao što nema ni objašnjenja šta podrazumevaju investicije kod vojske, ali i policije.\nVladimir Vučković iz Fiskalnog saveta kaže da je "deo objašnjenja bio da su to osetljivi sektori, da ne možemo da očekujemo objavljivanje potpunih podataka o investicijama iz sektora bezbednosti".\n"Ali opet, gledali smo i budžete drugih zemalja i videli da može da se nađe način da ipak i mi i javnost, a pre svih Narodna skupština imaju detaljnije informacije o budžetima tih sektora bezbednosti. Da jednostavno, Narodna skupština zna o čemu odlučuje i za šta daje saglasnost", rekao je Vučković.\nPredlog zakona o budžetu za 2018. godinu, Vlada Srbije usvojila je 29. novembra, a od 6. decembra je pred poslanicima.


Odbojkašice na startu Gran prija protiv Nemačke - Odbojka, Ostali sportovi, Top News\nOdbojkašice na startu Gran prija protiv Nemačke\nAleksandar Milosavljević 12.05.2014., 13:46\nSvetska odbojkaška federacija, FIVB, objavila je kompletan raspored utakmica, satnicu i mesta odigravanja turnira u u XXII Gran Priju 2014. Seniorke Srbije će u okviru I vikenda igrati u Ansanu, u Koreji, zatim u Ankari, u Turskoj (II vikend) i u Makau, u Kini, tokom III vikenda.\nSeniorke Srbije će u okviru I vikenda (1. – 3. avgust) igrati u B grupi u Ansanu, u Koreji, a prvi meč će odigrati protiv Nemačke, a zatim protiv Tajlanda i u poslednjem, 3. kolu protiv Koreje.\nAnkara će biti domaćin E grupe II vikenda (08. – 10. avgust), a Srbija će prvu utakmicu, odigrati protiv Nemačke, a potom protiv Turske i Dominikanske Republike.\nDomaćin I (i) grupe III vikenda (15. – 17. avgust) biće Makao u Kini, a seniorke Srbije će na startu igrati protiv Japana, Kine i na kraju protiv Koreje.\nU XXII Gran Priju 2014. igraće 28 reprezentacija podeljenih u tri divizije. U I diviziji igraće 12 reprezentacija podeljenih u tri grupe, a u II i III diviziji po 8 selekcija podeljenih u dve grupe.\nPo završetku Interkontinentalnog dela takmičenja, ekipa sa najlošijim učinkom ispada iz I divizije. Ukoliko pobednik Finalnog turnira II divizije ne ispunjava uslove FIVB za takmičenje u I diviziji, odluku o 12. ekipi u I diviziji donosi FIVB, sa mogućnošću da reprezentacija sa najlošijim učinkom ostane u I diviziji.\nŽenska seniorska reprezentacija Srbije igraće četvrti put u FIVB Gran Priju. Seniorke Srbije su do sada osvojile dve bronzane medalje, 2011. i 2013.\nFinalni turnir XXII Gran Prija odigraće se od 20. – 24. avgusta u Tokiju, u Japanu. Na Finalnom turniru će igrati Japan (organizator), četiri prvoplasirane selekcije posle Interkontinentalne runde i pobednik Finalnog turnira II divizije.\nFIVB Gran priženska odbojkaška reprezentacija Srbije\nPrethodna vest Kako je Tegi samo jednim skidanjem zasenio Sandru\nSledeća vest Ana izgubila samo dva gema od Knap


Niška televizija » Ansambl Oro organizuje humanitarni koncert (VIDEO)\nObjavljeno 19.03.2014. 13:31\nTagovi: ansambl oro, humanitarni koncert\nTradicionalni koncert folklornog ansambla Oro ove godine imaće humanitarni karakter. U saradnji sa Železnicama Srbije i Vojnom bolnicom u Nišu, organizator koncerta, Studentski kultuni centar pokušaće da sakupi dovoljno novca za uspešno lečenje mlade Nišlijke, Jovane Živković, obolele od teškog oblika Hočkinsonove bolesti.\nJovana Živković je 26-ogodišnja devojka kojoj hemo terapija i brojna zračenja nisu pomogla da se oporavi od jedne od najtežih bolesti današnjice. Jedini lek koji bi mogao da joj pomogne u našoj zemlji je trenutno u fazi legalizacije, ali se može nabaviti iz inostranstva. Jovani je potrebno 16 ampula, a cena jedne je 3 500 evra. Poslodavci Jovaninih roditelja, Železnice Srbije i niška Vojna bolnica, svesrdno su se uključili u akciju prikupljanja novca.\nHumanitarnoj akciji se priključio i SKC. Svi prihodi sa njihovog godišnjeg koncerta biće uplaćeni na račun porodice Živkovic.\nKoncert će biti održan 21. marta u 20h u velikoj sali Doma vojske Srbije. Cena karte je 200 dinara, a može se nabaviti na blagajni Doma vojske od 16-20h, na šalteru broj 3 železničke stanice u Nišu, kao i u prostorijama SKC-a.


Nastavljena saradnja kompanije TRB i Opštine Bratunac sa KK Bratunac - UPSMedia Nastavljena saradnja kompanije TRB i Opštine Bratunac sa KK Bratunac – UPSMedia\nNastavljena saradnja kompanije TRB i Opštine Bratunac sa KK Bratunac\nnovembar 12, 2020 urednik\nDanas je u prostorijama kompanije “TRB“ u Bratuncu potpisan ugovor o nastavku sponzorstva ove kompanije, kao i Opštine Bratunac prema košarkaškom klubu „Bratunac“ za sezonu 2020/2021. I u ovoj sezoni bratunački klub će nastupati pod nazivom „Bratunac TRB“ .\n– Ovo je nastavak dugogodišnje saradnje koja traje već tri godine, gdje kompanija „TRB“ podržava košarkaški klub „Bratunac“, finansijski, materijalno i u svakom drugom smislu. Kada god smo se obratili imali smo njihovu podršku, a mi smo im to vratili radom i rezultatima koje smo ostvarili u proteklom periodu. Ove godine je vrlo teško funkcionisati, ali uspijevamo zavaljujući podršci TRB-a i Opštine – istakao je Srđan Šarenac, predsjednik bratunačkog kluba.\nTekuća godina je teška, kako za sportske klubove, tako i za privredne subjekte i lokalne zajednice, ali podrška je nastavljena.\n– Epidemija virusa korona otežava poslovanje, izvoz i samu proizvodnju, ali je naša kompanija odlučila da i ove godine podrži KK Bratunac – prokomentarisao je izvršni direktor TRB-a, Marko Mrkajić.\n– Košarkaški klub je ponos Bratunca, jer spada među tri kluba u Republici Srpskoj koji imaju sve mlađe kategorije. To i jeste cilj, da se ne troše sredstva samo za finansiranje prvog tima, nego i za finansiranje svih kategorija, kako bi djecu pridobili da se bave sportom – rekao je načelnik opštine Bratunac, Nedeljko Mlađenović.\nPrethodnu sezonu, koju je prekinula epidemija koronavirusa, KK Bratunac TRB završio je na odličnoj petoj poziciji, odmah iza članova ABA i ABA2 lige.\n← Misija OSCE-a u BiH poziva na miran i siguran izborni dan\nTeška saobraćajna nesreća u Kušlatu: Jedna osoba iz Bratunca stradala, jedna povrijeđena →


EU otvara granice za zemlje zapadnog Balkana, uz jedan veliki uslov\n20. maja, 2021 Vesti iz Sveta Napišite komentar\nU Briselu Ambasadori zemalja EU podržali su juče preporuku Evropske komisije da se ublaže kriterijumi za ulazak građana iz trećih zemalja koji su primili obe doze vakcine, kao i da se proširi lista zemlja sa povoljnom epidemiološkom situacijim koja omogućava ukidanje restrikcija na ulazak u EU.\nTo znači da će svi vakcinisani građani zapadnog Balkana, uključujući i Srbiju, moći u EU ako si primili dve doze vakcine.Neko ovakvu odluku naziva diskriminacijom i prisiljavanjem ljudi da se vakcinišu. Ali postavlja se pitanje i za one vakcinisane, da li će biti prihvaćene vakcine koje nije još uvek priznala Evropska zdravstvena komisija? I tu nalazimo paradoks jer se na primer veliki broj Mađara iz Mađarske, koja je u EU, vakcinisao ruskom i kineskom vakcinom koje nemaju još uvek odobrenje EU.\n„Preporuka je da zemlje članice popuste neke od trenutnih restrikcija na putovanja posebno za one koji su revakcinisani potvrđenim vakcinama”, rečeno je u Evropskoj komisiji.


Milica Đurđević Stamenkovski u Pirotu - Zahvalna Piroćancima za podršku na nedavnim izborima | Pirot vesti\nPočetna/Politika/Milica Đurđević Stamenkovski u Pirotu – Zahvalna Piroćancima za podršku na nedavnim izborima\nNarodna poslanica Republike Srbije i predsednica Srpske stranke Zavetnici, Milica Đurđević Stamenkovski, danas je boravila u Pirotu. Tom prilikom, u čitaonici Narodne biblioteke, održala je sastanak sa članovima Gradskog odbora i simpatizerima stranke. Ona je istakla da je u Pirot došla, ne samo kao predsednica stranke i narodni poslanik, već kao prijatelj u znak zahvalnosti Piroćancima koji su još ukazali poverenje na nedavnim predsedničkim i parlamentarnim izborima.\nMilica Đurđević Stamenkovski smatra da je Srpska stranka Zavetnici budućnost srpske političke scene i jedina je stranka koja je na nedavnim izborima samostalno ostvarila parlamentarni status.\n“Sve druge političke grupacije nastupale su u koalicijama. Mi smo izašli sa našim programom, sa našim uverenjima, principima i krilaticom “Svoji na svome”. Građani su dali podršku i odlučili da mi budemo najsnažnija državotvorna opozicija koja će voditi računa i brigu u Narodnoj skupštini i u drugim skupštinama lokalnih samouprava o njihovim interesima i najvažnijim vitalnim državnim i nacionalnim pitanjima. Veoma mi je važno da Srpska stranka Zevetnici sačuva svoj karakter, karakter stranke koja je ponikla iz naroda i koja se trudi da uvek bude prisutna na terenu. Mi smo nastavili da obilazimo Srbiju i uvek se obradujem kada dođem u Pirot. Smatram da je rezultat koji smo postigli u Pirotu jako respektabilan” – rekla je Đurđević Stamenkovski.\nOna je još dodala da će se na današnjem sastanku definisati smernice za predstojeće lokalne izbore i da će Piroćanci u Skupštini grada imati “Zavetnike” kao svoje predstavnike. Politika stranke nije menjana i programski postulati ostaju, ne samo u političkom rečniku, već i delovanju. Stranka će biti čvrsta brana svim pokušajima da Srbija prizna, takozvano, Kosovo i da će biti čvrsta garancija da Srbija neće uvesti sankcije Ruskoj Federaciji. Pored najvažnijih državnih i nacionalnih pitanja stranka će nastojati da u Skupštinu vrati dve važne teme, a to su porodica i selo.\nistaknuto milica đurđević stamenkovski srpska stranka zavetnici


SOFTVERI I HR - Finansijski Snowboard SOFTVERI I HR - Finansijski Snowboard\nSastanak je otvorio Bojan Šćepanović, direktor Menadžment Centra Beograd i osnivač HRM Kluba, kojem je društvo pravio njegov pas Popi.\nBojan se najpre zahvalio prisutnima što su se odazvali pozivu, a zatim je pozvao predstavnike firme ADACTA da predstave svoj HR softver – CORNERSTONE.\nPo okončanju prezentacije ovog softvera, Bojan je predstavio paneliste:\nMiloš Miljanić, HR direktor, MAD HEAD GAMES\nJelena Stojković, HR operations manager, ATLANTIC GROUP\nVladimir Damnjanović, HR direktor, CONTINENTAL\nZorica Todorović, Direktor sektora za ljudske resurse, MK GROUP\nModerator panela bio je Miloš Miljanić, HR Direktor, MAD HEAD GAMES, koji je pokrenuo diskusiju u vezi sa HR softverima, koji će HR direktorima pomoći da lakše i bolje obavljaju svoj posao.\nZorica Todorović, Direktor sektora za ljudske resurse, MK GROUP se prvo zahvalila Bojanu Šćepanoviću na pozivu, a potom je objasnila kako HR funkcioniše u okviru ove kompanije, koja broji oko 7000 zaposlenih u 75 kompanija i posluje u tri divizije: agro, hotelijerstvo i bankarstvo. Ona je navela da postoji IT Business Solutions, koji je partner SAP-a, pa nije bilo teško da se implementira u HR. Tako da sve kompanije u okviru MK GROUP-e koriste SAP kao osnovnu bazu podataka.\nNakon Zorice, reč je dobila Jelena Stojković, HR operations manager, ATLANTIC GROUP, koja je podsetila na brendove koji se nalaze u sklopu ATLANTIC GROUP-e, a to su Soko Štark, Cedevita, Argeta i Grand prom (Grand kafa). Zatim je napomenula da kompanija broji oko 2000 zaposlenih, kao i da su vrlo brzo prevazišli Excel, pa sada koriste HR sistem – HR net. Jelena je dodala da su u toku prethodnih godina uspeli da povežu sve kompanije u jedinstvenu bazu, tako da sada nemaju problema oko transfera podataka, kao i da poseduju pouzdanu i jedinstvenu bazu.\nNakon što su dame završile svoja uvodna izlaganja, red je bio da Vladimir Damnjanović, HR direktor, CONTINENTAL otkrije prisutnima kako HR softveri funkcionišu u njegovoj kompaniji. Naime, Vladimir je na početku rekao da CONTINENTAL u Srbiji zapošljava 1600 ljudi, kao i da za Srbiju njegova kompanija ima centralizovane HR operacije, odnosno da se svi transakcioni poslovi obavljaju na jednom mestu. Naveo je tri osnovna softvera koji se koriste, a to su:\nMiloš Miljanić je potom pitao Zoricu da objasni kako joj je softver pomogao tokom karijere, gde je ona odgovorila da je takvih primera bilo mnogo. Takođe je dodala da su u trenutku kada je ona počinjala da radi u HR-u, merilo uspeha bili papir i olovka, a da je sada to SF, gde se sve nalazi na jednom mestu, sve je jednostavnije i ono najvažnije – dobilo se znatno na uštedi vremena.\nPotom je Jelena rekla da je implementacija softvera sa sobom povlačila i određene mane, ali da su one ništa naspram onoga što je krajnji rezultat – zadovoljstvo svih zaposlenih.\nVladimir je dodao da je softver u HR-u neophodan, jer se digitalizacija nalazi svuda.\nNakon uvodnih izlaganja naših panelista, kompanija DATALAB je učesnicima predstavila svoj HR softver – PANTHEON.\nUsledila je i prezentacija kompanije GOPRO, koja je učesnicima predstavila svoj softver za HR – MICROSOFT.\nNakon prezentacije usledio je nastavak panela, gde su učesnici mogli da postavljaju potpitanja našim panelistima.\nNa samom kraju se Bojan Šćepanović zahvalio svim učesnicima na prisustvu i poželeo im sreću i uspeh u radu.\nHR, HR director, HR manager, HR PANEL, hrm\n« Kako izgleda controlling u najboljim srpskim kompanijama? KAKO IZGLEDA CONTROLLING U FABRICI SMURFIT KAPPA (AVALA ADA)? »


Merkelova: Nova godina donosi veliku nadu - BIGportal.ba\nMerkelova: Nova godina donosi veliku nadu\n31 Decembra, 2020 31 Decembra, 2020 0309\nNemačka kancelarka Angela Merkel poručuje da 2021. godina donosi veliku nadu i zahvaljuje gradjanima za “istorijski napor” u borbi protiv epidemije, prenosi DW.\n“Ovi dani i sedmice – i tu nema šta da se ulepšava – teška su vremena za našu zemlju. I tako će ostati još duže vreme”, kaže kancelarka Angela Merkel u svom verovatno poslednjem novogodišnjem obraćanju gradjanima koje se tradicionalno emituje na javnom servisu poslednje večeri u godini.\nKancelarka dodaje da je za ljude koji tuguju za najbližima ili sami osećaju posledice virusa gorak osećaj kada “neki nepopravljivi negiraju postojanje virusa”.\n“Teorije zavere nisu samo neistinite i opasne, one su cinične i surove prema ovim ljudima”, kaže Merkel u govoru čiji se tekst ranije dostavlja medijima.\nMerkel kaže da je 2020. bila godina u kojoj su “mnogi prevazilazili sebe, a nisu to oglašavali na sva zvona” – poput lekara i medicinskih sestara u bolnicama i staračkim domovima ili vojnika koji pomažu u prevazilaženju pandemije, prodavaca, vozača, poštara, vaspitačica, nastavnika i policajaca…\n“To su lica prvih vakcinisanih, najstarijih i njihovih negovatelja i negovateljica i medicinskog osoblja”, navodi Merkel i dodaje da će se vakcinisati kada dođe na red.\n“Nikada u poslednjih 15 godina nije nam svima zajedno ovako teško pala stara godina – a uprkos brizi i skepsi, nikada nismo sa toliko nade gledali u novu godinu”, poručuje nemačka kancelarka, navodi DW.\nNovi soj virusa se širi: Još jedna država SAD potvrdila slučajeve


Sajt o istinitosti izjava kandidata za Evropski parlament - Dijalog.net\nNaslovna Vesti Evropska unija Sajt o istinitosti izjava kandidata za Evropski parlament\nSajt o istinitosti izjava kandidata za Evropski parlament\nEvropski političari, kao i drugde u svetu, rado barataju podacima i brojkama tokom predizborne kampanje a na novinarima i građanima je uglavnom posao da provere istinitost tih tvrdnji. Građani EU mogu od nedavno putem internet sajta FactcheckEU da provere istinitost tvrdnji koje političari iznose tokom predizborne kampanje za izbore za Evropski parlament, ali i da ukažu na sporne izjave.\nSličan sajt je pokrenut 2007. u SAD a dve godine kasnije nagrađen je Pulicerovom nagradom za izveštavanje o američkim predsedničkim izborima. Jedna od tvrdnji koja se često čuje u debatama u članicama EU jeste da “80% zakona potiče iz EU”, što je, kako se pokazalo, vrlo teško potkrepiti činjenicama, kažu u FactcheckEU.\nKandidat socijaldemokrata za predsednika Evropske komisije Martin Šulc nedavno je rekao za češku eleviziju da Evropa zbog utaje poreza gubi dve hiljade milijardi evra. Međutim, podaci Evropske komisije govore o gubicima od jedne hiljade milijardi, a treba imati u vidu i da se do preciznih podataka teško dolazi.\nTo očigledno nije prvi put da se sporni podaci iznose tokom kampanje za izbore za Evropski parlament.\nPrethodno Još posla do pune bezbednosti hrane u Srbiji\nSledeće Nokia odlazi u istoriju i službeno postaje Microsoft Mobile\n24. septembar 2020. – Srbija za sada uspeva da održava ravnotežu u odnosima sa Rusij…\nTop Tags istraživanje Društvo vladavina prava Evropska unija mediji Vlada Republike Srbije Civilno društvo Evropska komisija evropske integracije OCD lokalna samouprava mladi konkurs ljudska prava Srbija i Evropska unija


Koncert podrške osobama sa invaliditetom u novosadskoj Sinagogi | Autonomija\nKoncert podrške osobama sa invaliditetom u novosadskoj Sinagogi\nSva sredstva od prodatih karata biće usmerena na troškove personalne asistencije\nInicijativa Kreker (Cracker) i Centar Živeti uspravno, uz podršku Muzičke omladine Novog Sada, organizovaće sutra u Sinagogi koncert podrške „Živeti uspravno 0,1%“, a sav prihod je namenjen za troškove personalne asistencije osobama sa invaliditetom, saopštile su danas te organizacije.\nNastupiće pop hor „Radio“, dečji hor muzičke školice „Čarobna frula“, Nađa Vračarić i Marko Čurčić, klapa „Suton scene“ i hor Gimnazije „Svetozar Marković“.\n“Sva sredstva od prodatih karata biće usmerena na troškove personalne asistencije osobama sa invaliditetom, kojima je potrebna duže od osam sati na dan. Ulaznice koštaju 300 dinara”, piše u saopštenju.\nUsluga personalne asistencije osobama sa invaliditetom još uvek nije sistemski finansirana.\nZato je Centar Živeti uspravno pokrenuo Akciju 0,1%, jer postotak od 0,1 upravo je onaj neophodan deo budžeta koji bi Grad Novi Sad trebalo da izdvoji i tako omogući da 40 osoba sa invaliditetom ostvare ono što im po Zakonu o socijalnoj zaštiti i pripada.


O nama – Agro-Hemik\nAGRO-HEMIK, DOO. Ljig - Vaš pouzdani poslovni partner\nPreduzeće Agro-Hemik iz Ljiga osnovano je 1992. godine i pretežno se bavi prevozom materijala za izgradnju puteva u Srbiji i zemljama u okruženju. U toku dugogodišnjeg rada i iskustva, specijalizovali smo se za prevoz kamenih agregata, kamena, šljunka, peska i ugradnju istih. Takođe prevozimo praškaste materijale, filer, cement, kreč, kvarcni pesak, itd.\nJedan od najdugotrajnijih saradnika naše firme je Štrabag doo Beograd, poslovnica najveće austrijske građevinske firma sa sedištem u Beču, angažovana na brojnim projektima u Srbiji, sa kojom sarađujemo od 2011. godine do danas.\n2014 godine smo izveli radove na izgradnji novog koloseka pruge Pančevo – Beograd za preduzeće Energoprojekt Beograd. Iste godine Agro-Hemik je angažovan od strane preduzeća JKP Putevi Kraljevo za potrebe komunalnog preduzeća Opštine Kraljevo.\nOd 2014. do 2016. godine Agro-Hemik je angažovan na izgradnji Koridora 10 u okviru saradnje sa firmom Az Virt doo Beograd.\n2015. Godine Agro-Hemik je izvršio usluge prevoza kamena i utovara u vagone za firmu Teko Mining doo Beograd za potrebe Železnice Srbije.\nIstakli bismo i dugogodišnju saradnju sa javnim preduzećem Kolubara Građevinar, Lazarevac, Xella DOO Vreoci, kao i građevinske radove na lokalnim nekategorisanim putevima u Opštinama Ljig i Lajkovac.\nDugogodišnje iskustvo i stalni razvoj firme, kao i izgradnja dobrih poslovnih veza na domaćem tržištu, čine da Agro-Hemik D.O.O. iz Ljiga brojne strane i domaće firme smatraju pouzdanim poslovnim partnerom.


Orink CF413A magenta toner cena, cene Srbija, prodaja Beograd Novi Sad Niš\nOrink CF413A magenta toner cene\ncena od 2.100,00 do 2.290,00 din | prodavnica (2)\nEPonuda nije internet prodavnica već Vam omogućava da brzo i lako nađete Orink CF413A magenta toner po najjeftinijoj ceni. Naš cilj je da kupci budu što bolje informisani o ponudi Orink toner CF413A magenta na tržištu Srbije. Vrlo lako nalazite željeni proizvod za kategoriju Toneri cene, ne morate da lutate od sajta do sajta za Orink Toneri, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Orink CF413A magenta toner sa PRODAVCEM. EPonuda ne može da garantuje potpunu tačnost specifikacije i slika za Orink CF413A magenta toner. Pre kupovine, podatke za Orink toner CF413A magenta proverite na sajtu PROIZVOĐAČA.


Dnevna soba budućnosti / The Living Room of the Future | British Council\nOvog novembra okupili smo grupu mladih kreativaca iz cijelog Zapadnog Balkana kako bi kroz rad sa BBC-ijem, laboratorijom Mixed reality Databox i Fondacijom za umjetnost i kreativnu tehnologiju (FACT), zajedno učestvovali u dizajniranju budućnosti emitovanja. U okviru našeg PlayUK programa, organizovali smo radionicu "Dnevna soba budućnosti" – koja je održana na drugom regionalnom inovativnom forumu "Sarajevo Unlimited". Forum koji predstavlja regionalnu platformu za inovatore, start-upe, talente i pokretače promjena, organizovan je od strane poslovnog, kreativnog i inovacionog centra Networks INT.\nTeme kao što su budućnost medija, storytelling i Object Based Media (OBM) su takođe bile predstavljene i široj publici Foruma, kroz govor Iana Forrestena na glavnoj bini kao i BBC Blue Roomu.\nDva odabrana učesnika su dobili priliku da nastave svoj rad kroz ovaj jedinstveni tronedjeljni program u Velikoj Britaniji, uz pomoć trenera sa kojima su sarađivali tokom radionice. Za ovo vrijeme, oni su posjetili Liverpool, Manchester i Nottingham i bili u mogućnosti da se upoznaju i sarađuju sa stručnjacima iz vodećih kompanija iz oblasti novonastalih medija - BBC, FACT i Databox.\nProgram će kulminirati u maju 2018. godine predstavljanjem njihove ideje kroz eksperimentalnu demonstraciju zasnovanu na scenariju "porodične dnevne sobe" koja je zapravo eksperiment koji se odvija "uživo" u OBM iskustvu, a takođe će bilježiti podatke u realnom vremenu o iskustvu gledanja. Ovo uzbudljivo interaktivno kinematografsko iskustvo će biti predstavljeno na FACT-u, u Liverpoolu, Velikoj Britaniji u periodu od 4. do 8. maja. Saznajte više i registrujte se preko web stranice FACT-a.\nOsamnaest učesnika koji se bave kreativnim industrijama, od filma do programiranja i IT-a su dobili jedinstvenu priliku da steknu uvid u Object Based Media (OBM) i prestižne načine razmišljanja o medijskim inovacijama.\nNaši treneri iz Velike Britanije su sa učesnicima podijelili dragocjeno znanje o novim načinima razmišljanja o emitovanju, Internetu stvari, privatnosti i podacima.\nBBC Blue Room je bila jedinstvena prilika za posjetioce Sarajevo Unlimiteda da vide i dožive najnoviju tehnologiju kreiranja i praćenja medijskog sadržaja.\nIan Forrester, BBC senior producent je preuzeo glavnu binu i svojoj publici pružio uvid u storytelling i budućnost emitovanja.\nMladen Rakonjac (lijevo) i Ilija Tiricovski (desno) su odabrani učesnici koji su boravili tri sedmice u Velikoj Britaniji i radili sa trenerima kako bi razvili svoju ideju u stvarnost.


Anketa o uslovima poslovanja u Srbiji za 2018. godinu\nNemačke i srpske kompanije, kao i druge članice Nemačko-srpskeprivredne komore, pozitivno su ocenile privrednu klimu u Srbiji, izrazile pozitivna očekivanja u okviru sopstvenog poslovanja, zadovoljstvo tržištem rada, a 85 odsto kompanija učesnica ponovo bi investiralo u Srbiji. I ove godine ukazano na potrebu intenzivnije borbe protiv korupcije, ali i jačanja pravne sigurnosti i transparentnosti u javnim nabavkama.\nRezultati ankete koju je Nemačko-srpska privredna komora tokom februara sprovela u Srbiji, pokazuju da se ocena ekonomske situacije u Srbiji za 2018. poboljšava u odnosu na prethodne godine, istaknuto je danas na konferenciji za novinare ove komore. Polovina ispitanika je ekonomsku situaciju ocenilo kao zadovoljavajuću, a 12 odsto ispitanika čak kaže da je dobra. Međutim, 38 odsto ispitanika ne vidi poboljšanje i smatra da bi se ekonomska situacija u odnosu na 2017. godinu, u Srbiji mogla i pogoršati.\nZadovoljavajuće ocene nemačko-srpskih kompanija dobili su kriterijumi koji se odnose na tržište rada u Srbiji: kompanije su zadovoljne sa produktivnošću i motivacijom zaposlenih, njihovim kvalifikacijama, akademskim obrazovanjem i troškovima rada, kao i kvalitetom i dostupnošću lokalnih dobavljača. Prepoznavanje ovog faktora dovodi se u vezu sa uspešnim dobavljačkim inicijativama koje sprovodi Nemačko-srpska privredna komora.\nNemačko-srpska privredna komora (AHK Srbija) sprovela je, po trinaesti put, istraživanje o privrednom ambijentu u Srbiji među svojim kompanijama članicama. Trenutno u Srbiji posluje blizu četiri stotine nemačkih kompanija sa više od 45.000 zaposlenih, što nedvosmisleno ukazuje da je Nemačka jedan od najvažnijih i najpouzdanijih privrednih partnera Srbije.\nRezultate ankete možete naći u prezentaciji, a detaljniji izveštaj u saopštenju za javnost.\nAnketa o uslovima poslovanja u Srbiji za 2017. godinu\nBeograd, 28.04.2017. - Nemačko-srpska privredna komora sprovela je, po dvanaesti put, istraživanje o privrednom ambijentu u Srbiji među svojim kompanijama članicama. Rezultate 12. ankete Nemačko-srpske privredne komore predstavili i komentarisali su Martin Knap, Izvršni član Upravnog odbora Nemačko-srpske privredne komore, Dr Ronald Zeliger, predsednik Nemačko-srpske privredne komore i generalni direktor kompanije Hemofarm a. d. i ambasador SR Nemačke, gospodin Aksel Ditman, na konferenciji za štampu u Press centru u Beogradu.\nRezultati istraživanja o uslovima poslovanja u Srbiji za 2017. godinu, pokazuju optimizam nemačko-srpskih kompanija i pozitivnu ocenu privredne klime u Srbiji. Anketirani predstavnici su i ove godine ukazali na potrebu intenzivnije borbe protiv korupcije te jačanje pravne sigurnosti i transparentnosti u javnim nabavkama, ali su nedvosmisleno izrazili pozitivna očekivanja u okviru sopstvenog poslovanja, zadovoljstvo tržištem rada, a 84% kompanija učesnica ponovo bi investirale u Srbiji.\nPrilikom ocenjivanja faktora koji utiču na poslovanje u Srbiji, najlošije su ocenjene: borba protiv korupcije i kriminala, pravna sigurnost, poreski sistem i poreska uprava, transparentnost pri javnim tenderima i efikasnost javne uprave.\nZadovoljavajuće ocene nemačko-srpskih kompanija dobili su kriterijumi koji se odnose na tržište rada u Srbiji: kompanije su zadovoljne sa produktivnošću i motivacijom zaposlenih, njihovim kvalifikacijama, akademskim obrazovanjem i troškovima rada. Međutim, ove godine se kao važan, pojavljuje i novi faktor, a to je kvalitet i dostupnost lokalnih dobavljača. Prepoznavanje ovog faktora dovodi se u vezu sa uspešnim dobavljačkim inicijativama koje sprovodi Nemačko-srpska privredna komora.\nAnketa o uslovima poslovanja u Srbiji za 2016. godinu\nRezultate 11. ankete Nemačko-srpske privredne komore predstavili i komentarisali su Martin Knap, Izvršni član Upravnog odbora Nemačko-srpske privredne komore, Dr Ronald Zeliger, predsedn ik Nemačko-srpske privredne komore i generalni direktor kompanije Hemofarm a. d. i ambasador SR Nemačke, gospodin Aksel Ditman, na konferenciji za štampa 27.06.2016. godine.\nPrema anketiranim učesnicima u istraživanju o uslovima poslovanja u Srbiji, kompanije sopstveno poslovanje ocenjuju boljim nego opštu privrednu klimu. Ističu se nedostaci u borbi protiv korupcije i kriminala, efikasnosti javne uprave i u obezbeđivanju pravne sigurnosti. S druge strane, uz pozitivna očekivanja sopstvenog poslovanja i zadovoljstvo radnom snagom, 90% preduzeća učesnika izjavilo je da bi ponovo investiralo u Srbiji.\nAnketa je utvrdila da se procena ekonomske situacije u Srbiji za 2016. u odnosu na prethodnu godinu blago poboljšala: protekle godine je samo 10% anketiranih preduzeća očekivalo poboljšanje za tekuću godinu, dok su očekivanja za bolju ekonomsku situaciju ove godine nešto viša (23%). S druge strane, dve trećine ispitanika smatra da će stanje i ove godine ostati nepromenjeno.\nPrilikom ocenjivanja različitih faktora koji utiču na poslovanje u Srbiji, najlošiji prosek imaju borba protiv korupcije i kriminala, efikasnost javne uprave, pravna sigurnost, poreski sistem i poreska uprava, kao i transparentnost pri javnim tenderima. Zadovoljavajuće ocene dobili su kriterijumi koji se odnose na tržište rada u Srbiji: nemačko-srpska preduzeća zadovoljna su produktivnošću i motivacijom zaposlenih, njihovim kvalifikacijama, akademskim obrazovanjem, opštom raspoloživosti stručnih kadrova i troškovima rada.


- Zahvalan sam im na tome i podržavam nastojanje da se dijalogom dođe do rešenja u BiH što su juče i inicirali predsednici Vučić i Erdogan. Republika Srpska sve vrijeme jasno se zalaže za poštovanje Dejtonskog sporazuma i dijalog političkih predstavnika tri konstitutivna naroda u BiH. Ni u jednom momentu Republika Srpska nije ugrozila mir i stabilnost u BiH, niti nam je to bila namera, već insistiramo na poštovanju Ustava i onoga što je potpisano u Dejtonu – rekao je Dodik Srni upitan da prokomentariše jučerašnji razgovor Vučića i Erdogana o stanju u BiH, prenosi Srpskainfo.\nDodik je naglasio da je dijalog jedino rešenje za prevazilaženje svih problema u BiH.\nOn je podsetio da je prošle godine, prilikom susreta sa Erdoganom u Sarajevu, ukazao da je situaciju u BiH moguće rešiti kroz posredovanje predsednika Turske Erdogana, predsednika Srbije Vučića i Hrvatske Zorana Milanovića.\n– I sada sam mišljenja da bi oni mogli da doprinesu da dođe do dijaloga političih predstavnika tri konstitutivna naroda u BiH i rešavanja aktuelne situacije. Bilo čije drugo miješanje u dešavanja u BiH neće doneti ništa dobro. Sudbina BiH je u dijalogu domaćih političara u konstelaciji Erdogan, Vučić i Milanović – poručio je Dodik.\nMilorad Dodik Predsedništvo BiH Aleksandar Vučić Turska\nDODIK NAJAVIO JEDNOKRATNU POMOĆ Borci, mladi i penzioneri dobiće po 50 evra


Politika - datum: 2020-05-20 VARHELJI POZVAO SPC DA POŠTUJE MJERE, A VLADAJUĆOJ STRUKTURI PORUČIO\nOliver Varhelji Država da obezbijedi slobodu religije\nEvropski komesar za proširenje Oliver Varhelji pozvao je Srpsku pravoslavnu crkvu u Crnoj Gori (SPC) da poštuje pravila izolacije, a državu da tokom krize omogući religijske slobode.\n– Pozivam Crkvu da prati i poštuje pravila izolacije jer je to u svrhu bezbjednosti, sigurnosti, i na kraju života vjernika, ali pozivam i vlasti da čak i tokom KOVID krize omoguće slobodu religije– kazao je Varhelji juče pred Odborom za vanjske poslove Evropskog parlamenta.\nKako je prenio portal RTCG, on je rekao da je svjestan situacije u Crnoj Gori, da Crkva sprovodi svoje aktivnosti uprkos mjerama nadležnih i da su sankcije uvedene protiv sveštenka. Podsjetio je da se početak krize podudario sa njegovom posjetom Podgorici. On je potvrdio spremnost da nastavi da se angažuje u pronalaženju „evropskog rješenja” u sporu između vlasti i Srpske pravoslavne crkve u Crnoj Gori.


Rešenja za finansijske usluge kompanije Lexmark – upravljanje dokumentima, ECM softver, tokovi posla | Lexmark Srbija\nPojednostavite upravljanje dokumentima, smanjite količinu grešaka i povećajte bezbednost, zaštitu privatnosti i usklađenost.\nRešenja kompanije Lexmark za finansijske delatnosti automatizuju tokove posla u kojima se koristi papir, ubrzavaju obradu podataka i unapređuju bezbednost i zakonsku usklađenost. Rešenje za preuzimanje dokumenata iz filijala kompanije Lexmark\nPomoću rešenja za preuzimanje dokumenata iz filijala kompanije Lexmark bankarske i finansijske institucije mogu u velikoj meri da eliminišu potrebu za ručnom obradom dokumenata koji se koriste za otvaranje novih računa, obradu kreditnih prijava i administraciju investicionih proizvoda. Prednosti ovog rešenja su manje količine otpadnog papira, niži troškovi i manje grešaka i kašnjenja.\nRešenja za bezbedno štampanje papirnih čekova\nPosebno dizajnirani laserski štampači kompanije Lexmark u kombinaciji s MICR kertridžima i softverom za bezbedno štampanje čekova kompanije Source Technologies pomažu da se spreče krađe i prevare. Takođe pružaju rešenje za bezbedno kreiranje kvalitetnih MICR dokumenata na osnovu praznih obrazaca za čekove.\nRešenje za obradu faktura kompanije Lexmark\nRešenje za obradu faktura kompanije Lexmark vam omogućava prijem faktura, računa i izvoda na mestu upotrebe i njihovo elektronsko usmeravanje na obradu. Rešenjem se preuzimaju važni podaci koji se registruju u finansijskim softverskim aplikacijama radi brzog usklađivanja faktura, što vam omogućava da iskoristite prednosti popusta za dobavljače.\nRešenje za traženje i obuku kadrova kompanije Lexmark\nPomoću rešenja za traženje i obuku kadrova kompanije Lexmark elektronski možete da primate, pratite, usmeravate, upravljate i delite sve dokumente koji se odnose na zapošljavanje i uvođenje novih kadrova u posao. Rešenje automatski obaveštava sva odgovarajuća odeljenja o novozaposlenim osobama i omogućava menadžerima odeljenja za zapošljavanje, odeljenju za ljudske resurse i drugim osobama neposredan pristup najvažnijim informacijama.


Toyota Corolla osvežena za 2022. godinu - GARAŽA\nCorollu krasi ogromno nasleđe s više od 50 miliona prodatih automobila širom sveta. Međutim, da bi uspela, ona se nikada nije oslanjala na ranija dostignuća. Umesto toga, Toyotin princip stalnog usavršavanja automobila obezbeđuje da svojim privlačnim unapređenjima Corolla iznova nastavlja da ispunjava ulogu savršenog partnera u svakodnevnom životu mnogobrojnih kupaca.\nTakav pristup ogleda se i u poboljšanjima u gami modela Corolla Hatchback, Touring Sports i Sedan, donoseći osvežen izgled i nova tehnološka rešenja za 2022. godinu.\nCorolla dobija najnoviji Toyotin multimedijalni sistem za 2022. godinu, koji značajno poboljšava povezanost, funkcionalnost i jednostavnost korišćenja. Biće u ponudi kao standardni deo opreme u paketima Mid+, GR SPORT, TREK i High, a kao opcija u verzijama sa Mid paketom.\nNovi sistem ima moćniji glavni procesor koji radi 2,4 puta brže od trenutne jedinice, dajući mnogo brži odgovor na komande korisnika. Multimedijalnim sistemom upravlja se preko centralnog ekrana osetljivog na dodir, visoke rezolucije i dijagonale osam inča, pruža trenutni pristup nizu pametnih povezanih usluga, uključujući internet navigaciju, s kontinuiranim, „uvek uključenim“ informacijama o stanju u saobraćaju.\n2022 corolla toyota\nAmazon i Stellantis sklopili saradnju\nPrevious post:Amazon i Stellantis sklopili saradnju\nNext post:Stiže ograničena serija Duster Extreme: ekskluzivni dizajn i oprema


Potpisan ugovor o zajmu u vrijednosti 33,1 milion eura – Fokus.ba\nZa borbu protv koronavirsa\nUslovi su povoljni jer je rok otplate 32 godine sa sedam godina grejs perioda\nMinistar finansija i trezora u Vijeću ministara BiH Vjekoslav Bevanda potpisao je danas sa šefom Kancelarije Svjetske banke u BiH Emanuelom Salinasom ugovor o zajmu, čime je odobreno 33,1 milion eura pomoći BiH za prevenciju virusa korona.\n“Novac je namijenjen za oba entiteta koji su i korisnici ovog kredita i biće na njih i alociran tako što Federaciji BiH /FBiH/ pripada 60 odsto, a Republici Srpskoj 40 odsto. Uslovi su povoljni jer je rok otplate 32 godine sa sedam godina grejs perioda”, naglasio je Bevanda nakon potpisivanja ugovora o zajmu Međunarodne banke za obnovu i razvoj.\nImplementatori projekta u FBiH, kojoj pripada 19.859.900 eura, su federalna ministarstva zdravstva, rada i socijalne politike, a Republici Srpskoj pripada 13.240.100 eura i projekt realizuje Ministarstvo zdravlja i socijalne zaštite, saopšteno je danas iz Ministarstva finansija i trezora.\nBevanda je zahvalio predstavnicima Svjetske banke za razumijevanje i brzo reagovanje da bi bila obezbijeđena sredstva u borbi protiv virusa korona u BiH.\nOn očekuje da novac bude iskorišten svrsishodno i u skladu sa uslovima zajma.\nBevanda je naglasio značaj ovakvih projekata u momentima kada se cijeli svijet susreće sa teškim posljedicama pandemije i to ne samo zdravstvenim, nego socijalnim i ekonomskim.\nCilj ovog projekta je prevencija, otkrivanje i odgovor na prijetnju koju nameće pandemija kovid-19, te jačanje pripravnosti nacionalnih sistema javnog zdravstva i pružanje socijalne pomoći najugroženijim grupama pogođenim pandemijom u BiH.\nUgovor je potpisan korespondentno, bez uobičajenih ceremonija, zbog mjera koje su preduzete u sprečavanju virusa kovid-1\n#vjekoslav bevanda#zajam#Svjetska banka u BiH


Početna » Ada Ciganlija » Page 2\nPosle dužeg vremena obnovljeni su tereni za mini golf na Adi Ciganliji, koji su nekada bili veoma popularni i omiljeno mesto okupljanja Beograđana.\nPočinje akcija podvodnog čišćenja Ade Ciganlije\nViše od 80 ronilaca policije, vojske i ronilačkih klubova iz Srbije i Republike Srpske započeće danas akciju podvodnog čišćenja Savskog jezera u Beogradu, koja se održava uz podršku Ministarstva za zaštitu životne sredine.\nU jezeru na Adi Ciganliji jutros oko šest sati, u zoni nudističke plaže, u zoni gde su kupanje i boravak u vodi najstrožije zabranjeni, nađeno je telo utopljenika, starog oko 60 godina, saopšteno je iz Javnog preduzeća „Ada Ciganlija“.\nPukla cev kod Ade, saobraćaj preusmeren\nZbog pucanja vodovodne cevi u Paštrovićevoj ulici kod Ade, saobraćaj je preusmeren iz pravca Banovog brda ka centru grada, dok je stanje redovno za vozila koja se kreću iz drugog pravca, rečeno je agenciji Beta u Sekretarijatu za saobraćaj Beograda.\nBesplatno klizanje u pet dnevnih termina na Adi Ciganliji od subote\nNa prostoru Kamenog grada na Adi Ciganliji sutra od 12 časova biće otvoreno prvo klizalište nepravilnog oblika u Beogradu.\nOtvaranje klizališta na Adi Ciganliji 30. decembra\nU nedelju 30. decembra sa početkom od 12 časova na prostoru Kamenog grada na Adi Ciganliji, biće otvoreno prvo klizalište nepravilnog oblika u gradu Beogradu.\nOdlaže se otvaranje klizališta na Adi Ciganliji\nUsled neočekivane havarije na sistemu za hlađenje, otvaranje klizališta na Adi Ciganliji koje je bilo zakazano za subotu 22. decembra, odlaže se do daljnjeg.


Bogdanović nemogućon trojkom utišao Teksas, prvenac Morenta u kategoriji ,,tripl-dabl'' - Sportska centrala\nBogdanović nemogućon trojkom utišao Teksas, prvenac Morenta u kategoriji ,,tripl-dabl“\n10 feb 2020. 09:44\nU toku noći između nedelje i ponedeljka odigrano je sedam duela u košarkaškoj NBA ligi.\nDelovalo je da se smeši poraz igračima Juta Džeza u duelu sa Hjuston Roketsima u Teksasu, s obzirom na to da su bili u rezultatskom zaostatku tokom većeg dela meča, a i u samom finišu, kada su domaći imali dva poena prednosti. Nakon tajm-auta i lopte sa strane, akcija je išla za Bojana Bogdanovića, a ovaj između dvojice, uz zvuk sirene pogodio nestvaran šut za tri i tako doneo Džezerima pobedu.\nNije Bogdanović odigrao meč na nivou na kojem to obično radi, ali pored svojih osam poena, ipak je junak ovog susreta. Najbolji su u timu Jute bili Džordan Klarkson sa 30, odnosno Donovan Mičel sa 24 poena.\nUčinak Rasela Vestbruka sa 39 poena i Džejmsa Hardena sa tripl-dablom od 39, 10, 10, bio je potpuno neutralisan tom trojkom hrvatskog košarkaša.\nNapredak Memfisovog rukija Dža Morenta, oko kojeg se sada sve vrti u franšizi iz Tenesija, teče u odličnom smeru. Njegove igre su briljantne i gotovo svakog puta iznenadi publiku svojim potezima. Protekle noći protiv Vašington Vizardsa je zabeležio svoj prvi tripl-dabl u karijeri (27p, 10sk, 10as) i tako je pomogao Grizlisima da se podignu iz mrtvih i nadoknade zaostatak koji su imali sve do sredine četvrte deonice.\nPomogli su mu Kajl Anderson sa 16 poena i Kajl Džekson Džunior sa dabl-dablom od 14 poena i 11 skokova. U poraženom timu istakao se Bredli Bil sa 26 poena.\nOklahoma siti Tander – Boston Seltiks 111:112\nAtlanta Hoks – Njujork Niks 140:135\nFiladelfija Seventisiksers – Čikago Buls 118:111\nVašington Vizards – Memfis Grizlis 99:106\nHjuston Rokits – Juta Džez 113:114\nKlivlend Kavalirs – Los Anđeles Klipers 92:133\nPortland Trajlblejzers – Majami Hit 115:109


Zbog prekoračenja brzine sankcionisano 2.739, a zbog alkohola 479 vozača – mojKontakt portal – Radio Televizija Kontakt\nRezultati akcije kontrole u saobraćaju – 15 vozača vozilo i preko 50 km na čas od dozvoljenog\nMinistarstvo unutrašnjih poslova Republike Srpske organizovalo je prošle sedmice akciju pojačane kontrole učesnika u saobraćaju. Imajući u vidu činjenicu da je u proteklom periodu povećan broj smrtno stradalih lica u saobraćajnim nezgodama, akcenat je bio na kontroli brzine kretanja vozila i utvrđivanja alkoholisanosti vozača.\nU okviru akcije, policijski službenici su kontrolisali ukupno 5.642 učesnika saobraćaju, od čega je zbog počinjenog prekršaja dozvoljene brzine kretanja sankcionisano ukupno 2.739 vozača ili 48,60 %. Za prekoračenje brzine kretanja preko 50 km/h sankcionisano je 15 vozača, za prekoračenje od 30 do 50 km/h njih 222. Zbog kretanja vozilom više od dozvoljenog za 20 do 30 km/h sankcionisano je 1.798 vozača.\nMinistarstvo unutrašnjih poslova Republike Srpske poziva građane na odgovorno ponašnje u saobraju i da poštuju zakonske propise.\nOvo je čovjek koji je izmislio Viber


07/06/2020 - Dnevnik Juga\nPočetna / 2020 / јун / 07\nDnevna arhiva: 07/06/2020\nČišćenjem centra grada Leskovačani se pripremaju za sutrašnju slavu\nDnevnik Juga 07/06/2020\tDRUŠTVO, Leskovac 0\nGradska uprava grada Leskovca preko Odeljenja za zaštitu životne sredine, u saradnji sa JKP Komunalac, JKP Grdelica, Odeljenja komunalne policije i „Por Verner Vebera“ i ovog vikenda je nastavila sa čišćenjem i uređenjem grada. Gradska slava Sveta Trojica ove godine obeležava u ponedeljak 8. juna tako da se čišćenje i …\nDnevnik Juga 07/06/2020\tDRUŠTVO, Leskovac, SPORT 0\nAkcija, „Vožnja bicikala sa gradonačelnikom“ održala se danas treću godinu za redom, a oko stotinu Leskovačana odazvalo se ovoj akciji koja je krenula od Leskovačkog kulturnog centar pa do bogojevca. Stefan Kitanović član Gradskog veća, kazao je da je ova vožnja jedinstvena prilika da građani vide dosadašnji rad na ovoj …\nOmladina SPS-a predstavila svoje odborničke kandidate\nIna Dendić 07/06/2020\tLeskovac, POLITIKA 0\nSocijalistička omladina Leskovac na platou ispred glavne Pošte u Leskovcu, delila je propagandni materijal i zainteresovanim leskovčanima predstavila kandidate za odbornike. Na listi od osam mladih kandidata, Leskovčanima su se predstavila trojica, Stefan Zlatković, Stefan Stojanović i Aleksandar Jovanović. Stefan Zlatković, predsednik omladine i jedan od kandidata za odbornike u …


Kancelarija za KiM: Srbima sude isključivo Albanci\nHronika Autor:Kossev Portal05. okt. 202115:21\nKancelartija za Kosovo i Metohiju Foto:promo\n„Prištinsko pravosuđe nastavilo je praksu izricanja drakonskih kazni Srbima bez neoborivih i nedvosmislenih dokaza ili utemeljenih izjava svedoka, što ukazuje da im se sudi na osnovu etničkog ključa, a ne prema pravu i pravdi“, oglasila se Kancelarija za KiM nakon što je Goran Stanišić osuđen danas u Prištini za navodni ratni zločin.\nGoran Stanišić, bivši pripadnik srpskih policijskih snaga, prvostepeno je danas u Prištini osuđen na 20 godina zatvora, a tereti se po četiri tačke optužnice za ubistva i proterivanje albanskih civila u Slovinju kod Lipljana tokom sukoba 1999. godine.\nAdvokat koga je angažovala Kancelarija za KiM uložiće žalbu Apelacionom sudu u Prištini na ovu prvostepenu presudu, potvrdili su danas iz Kancelarije za KiM.\nKancelarija ističe da je današnja presuda bez čvrstih i jasnih dokaza i na osnovu kontradiktornih izjava svedoka, piše Kossev.\nTakođe dodaju i da su današnjom odlukom suda, Stanišiću povređena brojna procesna prava s obzirom na činjenicu da mu je određena kazna od 20 godina zatvora koja u trenutku izvršenja krivičnog dela nije ni postojala u Krivičnom zakoniku.\n„Ono što posebno ukazuje na neravnopravan tretman koji je Stanišić imao tokom suđenja jeste činjenica da ga nijedan od komšija i prijatelja stradalih nije označio kao izvršioca nakon zločina, već da su svoje iskaze promenili 20 godina kasnije. Istovremeno, sud je odbio da svedoke suoči sa njihovim ranijim i kontradiktornim izjavama datim 1999, 2000, 2005. i 2006. godine u kojima se Stanišić uopšte ne pominje kao izvšilac“, navodi se u reakciji Kancelarije.\nTvrde da se i ovim primerom ponovo pokazalo da Srbi ne mogu računati na pravo na pravično suđenje jer u sudskim većima sude isključivo Albanci od trenutka kada je misija EULEX-a završila svoj izvršni mandat u pravosuđu na prostoru KiM.\n„S tim u vezi, svi Srbi koji su uhapšeni pod optužbom za navodno izvršene ratne zločine nad Abancima tokom sukoba 1999. godine redovno se osuđuju kao krivci na višegodišnje kazne, s jasnom namerom da se napravi veštački balans u odnosu na zločine tzv. OVK i sudski postupak koji se vodi u Hagu protiv Tačija, Veseljija i drugih koji su optuženi za najteže ratne zločine protiv Srba“, ističe se u reakciji.\nOsuđen na 20 godina robije zbog ratnog zločina u selima kod Lipljana\nDa Srbima sude isključivo Albanci, kao i da se time krši Briselski sporazum, bio je argument Kancelarije za KiM nakon što je poslaniku Srpske liste, Ivanu Todosijeviću, Apelacioni sud potvrdio presudu na dve godine zatvora zbog izjave koju je dao tokom obeležavanja 20. godišnjice bombardovanja – kada je rekao, između ostalog, da je „Račak fabrikovan“.\nKako je nedavno potvrdio direktor Kancelarije za KiM – Ivanu Todosijeviću je upućen poziv da se sutra do 12. časova javi u pritvorni centar u Mitrovici na izdržavanje zatvorske kazne.\nKancelarija za KiMKosovopresudaratni zločin


Bild: Posle Bregzita rađa se "nova Evropa"\n► Bild: Posle Bregzita rađa se "nova Evropa"\nNemačka, Francuska i Italija pripremaju nove impulse EU i činiće, posle Bregzita, okosnicu "nove Evrope", piše danas nemački list "Bild".\nSa premijerom Mateom Rencijem Italija iz drugog reda članica prelazi u prvi zauzimajući mesto Britanije, navodi list dodajući da će po tom novom planu predsednik Evropskog saveta Donald Tusk biti "produžena ruka tog trija" u Briselu.\nNemačka, Francuska i Italija žele da izrade zajedničke predloge koji će dati Evropskoj uniji "novi impuls" posle Bregzita.\nTo je sinoć u Berlinu najavila kancelarka Angela Merkel posle sastanka sa Rencijem i predsednikom Francuske Fransoa Olandom.\nLideri Nemačke, Francuske i Italije poručili su danas da neće biti pregovora sa Velikom Britanijom o njenom izlasku iz EU dok London zvanično ne objavi svoju nameru da napusti taj blok.\n"Saglasili smo se da neće biti formalnih ili neformalnih razgovora sa Britanijom dok se ne aktivira član 50 (Lisabonskog ugovora)", poručila je nemačka kancelarka Angela Merkel nakon sastanka sa Olandom i Rencijem, preneo je AP.\nOna je dodala da će se Nemačka, Francuska i Italija zalagati za novi podsticaj EU, navodi AFP.\n"Predložićemo našim kolegama (iz EU) da bi trebalo da damo novi podsticaj narednih meseci", rekla je Merkel dodajući da oblasti u kojima bi to trebalo uraditi uključuju "odbranu, rast ili radna mesta i konkurentnost".\nnova evropa /


HomeEkonomijaUpoznavanje sa Novim Sadom i Petrovaradinskom tvrđavom\n18/02/2018Redakcija BALKAN TVEkonomija, za slajder0\nUdruženje turističkih vodiča Novog Sada, u saradnji sa Turističkom organizacijom Novog Sada, obeležilo je Svetski dan turističkih vodiča na dve lokacije u tom gradu, a svi zainteresovani su imali priliku da od stručnih vodiča, članova udruženja, saznaju sve što ih interesuje o Novom Sadu i Petrovaradinskoj tvrđavi.\nViše stotina turista, žitelja Novog Sada i turističkih vodiča obišlo je najstariju u celosti očuvanu tvrđavu u Evropi, a potom je videlo sva bogatstva koja pruža moderni Novi Sad, ali su bili u prilici i da čuju neke manje poznato stvari o istoriji i razvoju danas najvećeg grada na teritoriji severne pokrajine Srbije, prenosi „Blic“.\nJedan od vodiča koji je vodio grupu turista po centru tog grada je članica Udruženja turištičkih vodiča Novog Sada Bogdanka Ilić, koja je kazala za Tanjug da je današnja tura već postala tradicija na Međunarodni dan turističkih vodiča, istakavši da je veoma zadovoljna odzivom Novosađana i gostiju tog grada da učestvuju u turi po tom gradu.\n„Iduće nedelje se održava Sajam turizma u Beogradu, a početkom marta je najveći sajam tog tipa u Evropi, koji se održava u Berlinu i naša današnja tura ujedno predstavlja svojevrsno otvranje prolećne turističke sezone“, kazala je Ilićeva uz poruku da sve više gostiju posećuje turu koja se održava na Međunarodni dan turističkih vodiča.\nPrema podacima Republičkog zavoda za statistiku, na teritoriji Grada Novog Sada u periodu od januara do oktobra 2017. godine ukupno je boravilo 165.519 turista što predstavlja porast od skoro 14 odsto u odnosu na isti period 2016. godine, a najviše gostiju dolazi iz zemalja regiona, ali i iz Nemačke, Kine, Sjedininjenih Američkih Država i Kine.


UPOZORENJE BEOGRAĐANI: Sutra će u 10 ujutro eksplodirati bomba u centru grada! - Dnevni Žurnal\nUPOZORENJE BEOGRAĐANI: Sutra će u 10 ujutro eksplodirati bomba u centru grada!\nPripadnici Sektora za vanredne situacije uništiće u nedelju, 5. februara, avionsku bombu iz Drugog svetskog rata koja je pronađena prilikom radova na izgradnji kompleksa “Beograd na vodi” u Savskoj ulici, saopšteno je danas iz MUP-a Srbije.\nKako se navodi, bomba će biti uništena između osam i 10 časova.\n“Stanje u kome je bomba pronađena onemogućava njeno uklanjanje i transport ili bilo kakvo pomeranje, te je stoga nemoguće obaviti njeno uništavanje na drugom mestu. Prilikom uklanjanja bombe, težine 250 kilograma, biće preduzete maksimalne bezbednosne mere, a na mestu pronalaska biće posut pesak koji će prigušiti eksploziju”, kaže se u saopštenju.\nMUP je apelovao na stanare okolnih zgrada u Savskoj ulici da ne napuštaju stanove u tom periodu, da spuste roletne na prozore i da se udalje od prozora, kao i da do subote do 22 sata pomere svoja vozila.\nU suprotonom, automobili će biti premešteni na parking kod Centra “Sava”.\nTokom akcije uništavanja bombe biće promenjen režim saobraćaja na mostu Gazela, a čitav prostor biće zaštićen u radijusu od 500 metara.


Ipak ništa od druge sezone "Autsajder": HBO je ne želi, ali ima nade - Deda Milorad\nPre mesec dana Stiven King, autor romana “Autsajder” na čijem je delu zasnovana popularna i dobro ocenjena prva sezona istoimene serije, rekao je da je pročitao scenario za drugu sezonu. “Stvarno je dobra i sablasna”, rekao je King. Međutim, ovo nije bilo dovoljno za HBO koji je odbio da uloži novac za nastavak “Autsajdera” i zahvalio se kreatorima na uspešnoj saradnji.\nHBO nastavlja dalje sa svojom programskom šemom, ali na njoj neće više biti “The Outsider“, potvrdio je “Deadline”. Kreator serije Ričard Prajs bio je u šoku kad je dobio poziv od čelnika kompanije HBO koji su ga obavestili da se njegova serija neće nastavljati na njihovoj platformi. Iako je druga sezona skoro upotpunosti napisana snimanje novog materijala se neće desiti u skorijoj budućnosti.\n“Bilo je zadovoljstvo sarađivati sa Ričardom, Džejsonom Bejtmenom, Endruom Bernstinom i MRC timom. Svima želimo sve najbolje u daljem radu z kreiranju sveta koji je osmislio briljantni Stiven King”, piše u zvaničnom saopštenju HBO-a.\nHBO je možda prekinuo dalji rad na seriji, ali kompanija MRC koja stoji iza naslova “House of Cards” i “Ozark” godinama uspešno sarađuje sa Netflix-om, što objašnjava zašto su veoma mirno prihvatili odbijanje i dalje investiranje u seriju.\nDruga sezona je po rečima autora fokusirana na priču oko lika Sintije Erivo, Holi, i proširuje se na neke druge segmente Kingovog univerzuma.\nPredsednik kompanije MRC Elis Henderson se zahvalio na partnerstvu sa HBO-om i obećao publici koja je pratila prvu sezonu da kompanija traži novi dom za drugu sezonu, koji će po svoj prilici biti Netflix.


Srpska pšenica mogla bi do kraja godine da nađe svoj put ka Egiptu i Kini, a u toku su pregovori za izvoz žita i u Indoneziju, kaže predsednik Udruženja "Žita Srbije" Vukosav Saković.\nMinistarstvo poljoprivrede je, kaže Saković, pre tri godine krenulo u pregovore za izvoz pšenice u te države, a kako kaže, razgovori su u završnoj fazi kada su u pitanju Egipat i Kina, dok su pregovori započeti sa Indonezijom, prenosi Tanjug.\n“U stalnim kontaktima smo sa Ministarstvom poljoprivrede, imamo obećanja da sve ide ubrzanim tokom, i da će ministarstvo učiniti sve da tokom ove godine dobijemo saglasnosti za izvoz na ta velika međunarodna tržišta”, kaže Saković.\n“Međutim, nema svrhe proizvoditi, ako nemamo kome da prodamo”, napominje Saković i podseća da se u Srbiji svake godine proizvede oko milion tona žita.\nSmatra da je, obzirom da je reč o izvozu, potrebno sniziti brojne naknade koje plaćaju proizvođaci i izvoznici u našoj zemlji kako bi srpsko žito bilo konkurentnije na svetskom tržištu. Kako bi se unapredila trgovina i izvoz pšenice, smatra, neophodno je sniziti i naknade za prevoz žita rečnim putem, odnosno, upotrebu obale, te predlaže da cena koju rečni prevoznici plaćaju državi treba da bude jedan dinar po toni žitarica, umesto sadašnjih osam dinara.


"Blic" je uz žensku odbojkašku reprezentaciju od samog početka. Bodrili smo ih, zajedno sa čitaocima, iz utakmice u utakmicu, sve do zlatne medalje i titule najbolje reprezentacije na svetu.\nNaše devojke su nedavno još jednom dobile potvdu svog kvaliteta. Evropska odbojkaška konfederacija (CEV) izbacila je najnoviju rang listu reprezentacija, na kojoj dominira Srbija. Svetske šampionke, odbojkašice Srbije, zadržale su čelo liste, a i naša sjajna muška selekcija je na deobi vrha sa timom Rusije. Uz to, Tijana Bošković koja je na Svetskom prvenstvu ponela titulu najvbolje igračice nedavno je proglašena i zvanično za najbolju srpsku sportistkinju za 2018. godinu.\nSada, "Blic" vam uj nedelju poklanja veliki poster sa kalendarom koji krasi cela reprezentacija. Uz to, u nedelju na poklon i novi broj našeg porodičnog "Magazina".


Deseti put za redom Nezavisno udruženje novinara Srbije dodelilo je danas nagrade za istraživačko novinarstvo, a povom je vrlo simboličan - pre dva dana obeležen je Svetski dan slobode medija.\nPovodom 3. maja, Svetskog dana slobode štampe, Nezavisno udruženje novinara Srbije dodelilo je danas nagrade za istraživačko novinarstvo, u tri kategorije: Adam Santovac, novinar televizije N1 dobio je nagradu za TV reportažu Jalovište neodgovornosti, u kategoriji štampanih medija nagrađen je Slobodan Georgijev za tekst "Otkrivena tajna ministarskog sefa", dok su u kategoriji onlajn medija nagradu dobili Perica Gunjić i Milica Stojanović za serijal tekstova o posledicama poplava.\nNa dodeli nagrada predsednik NUNS Vukašin Obradović je ocenio da je istraživačko novinarstvo jedan od poslednih bedema odbrane novinarske profesije:\n"Prilika je da još jednom ponovimo da je istraživačko novinarstvo veoma važno, ne samo za profesiju, već i za društvo u celini. Ono je uvek u interesu javnosti, i kada ta ista javnost, ili neki njen deo, čak i histerično reaguje na argumente koji se predočavaju najširoj publici."\nAmbasador SAD u Srbiji Majkl Kirbi naglasio je da je istraživačko novinarstvo od vitalnog značaja za demokratiju, i dodao da bi mediji u potrazi za istinom trebalo da postavljaju teška pitanja predsednicima, premijerima i ambasadorima, kao i ombudsmanima:\n"Profesionalci u medijima ne bi trebalo da budu strana koja sprovodi lov na veštice i proganja. Ne bi trebalo da se pitanjima od javnog značaja služe kao paravanom za kampanje iz ličnih interesa."\nInače, nagrade Nezavisnog udruženja novinara Srbije za istraživačko novinarstvo su ove godine dodeljene deseti put, a pokrovitelj nagrada je Ambasada SAD u Srbiji.


Košarkaši i predsednik KSS Predrag Danilović na Sajmu sporta\nMinistar omladine i sporta Vanja Udovičić iskoristio je priliku da košarkaškoj selekciji poželi uspešne kvalifikacije za plasman na Svetsko prvenstvo 2019. u Kini.\nSajmu su od "orlova" prisustvovali predsednik KSS Predrag Danilović, kao i reprezentativci Milenko Tepić, Đorđe Gagić, Ivan Paunić i Vanja Marinković. Njih u ponedeljak (20) čeka drugi meč kvalifikacija za Mundobasket protiv Gruzije, u hali "Aleksandar Nikolić".\nPredrag Danilović i Vanja Udovičić\nUdovičić je ženskom rukometnom nacionalnom timu poručio da veruje u njihov timski duh i da očekuje 39. medalju za Srbiju u ovoj godini sa Svetskog rukometnog prvenstva u Nemačkoj, a Andrei Arsović i Damiru Mikecu, reprezentativcima u streljaštvu, još jednom čestitao na osvojenim medaljama u Nju Delhiju.\nSa našim fudbalskim reprezentativcima Zoranom Tošićem i Vladimirom Stojkovićem razgovarao je o veliki uspesima naših klubova i "orlova" na koje smo dugo čekali.\nNa štandu Streljačkog saveza Srbije, u srdačnom razgovoru sa ambasadorkom Republike Indije Narinder Čohan, ministar Udovićić razmenio je utiske o ovogodišnjem Sajmu, kao i obostranu zainteresovanost za uspostavljanje buduće saradnje.\nPored toga, na štandu Streličarskog saveza, koji je ugostio ambasadora Južne Koreje Ju Deđonga, imao je priliku da pozdravi naše najbolje streličare i da sa ambasadorom razgovara o uspostavljanju saradnje i razmeni iskustava o načinu unapređenja ovog sporta. Takođe, imao je zadovoljstvo da na štandu Kik-boks saveza Srbije razmeni utiske i iskustva sa najvišim predstavnicima Svetske i Evropske kik-boks federacije i da pozdravi naše reprezentativce.\nVanja Udovičić i Ivan Paunić\nUdovičić je prisustvovao i potpisivanju sporazuma između Republike Srbije i Republike Srpske između Biciklističkog, Streljačkog, Kuglaškog saveza i Karate federacije Srbije i nadležnih saveza Republike Srpske koji imaju za cilj intezivaranje saradnje u oblasti sporta.\nNa Sajmu sporta učestvuje 40 teritorijalnih sportskih saveza, 95 nacionalnih granskih saveza, najvažnije sportske visokoškolske ustanove i predstavnici najznačajnijih sportskih institucija u zemlji. Deca i mladi imaju priliku da se oprobaju i uživaju u demonstracijama brojnih sportova, ulaz je besplatan, a traje još u nedelju.


Koja tri problema ima Angela Merkel\nKoja tri problema ima Angela Merkel\nNemački kancelar Angela Merkel se, posle izbora u Bavarskoj, na kojima je pobedila CSU, „sestrinska“ partija njene CDU, može samo delimično radovati.\nTaj uspeh bavarske CSU praćen je totalnim neuspehom njenih sadašnjih koalicionih partnera, liberala, dok za nju predstavlja i faktor rizika pred savezne izbore.\nMerkelova je otuda pred savezne izbore 22. septembra suočena sa tri problema, procenjuju analitičari.\nKao prvo, neuspeh njenih koalicionih partnera liberala i šefa diplomatije Gvide Vestervela, koji su Bavarskoj uspeli da osvoje svega 3,3 odsto glasova i tako ostali vanparlamentarna stranka postavlja problem „dva glasa. Prema Ustavu iz 1949. godine, Nemci naime imaju dva glasa na izborima, jednim biraju ličnost, a drugim partiju.\nPolitički nedeljnik „Špige“ piše da Merkelova CDU sada upozorava tradicionalne demohrišćanske birače da ne treba iz sažaljenja prema liberalima svoj drugi glas da poklone toj partiji, koja je poražena i zabrinuta zbog mogućnosti da ne udje ni u Bundestag, započela kampanju za „drugi glas“, uz predlog biračima da prvim glasom biraju CDU, a drugim njih.\nDrugi problem je što Merkelova u sestrinskoj CSU ima moćnog Zehofera, koji je ponovo uspeo da u Bavarskoj osvoji apsolutnu većinu i sam vlada, tako da bi se za njegov trijumf moglo reći da je njen rizik.\nZehofer, markantni političar, katolik, oženjen, otac troje dece, kome je mlada i lepa ljubavnica rodila još jedno, a on ih, kada su mnogi zbog te afere govorili o njegovoj „političkoj samodemontaži“, sve prigrilio i stekao time još veću popularnost, može sada za Merkelovu biti „tvrd orah“.\nTreći, ali ne i najmanji problem Merkelove su sami birači, odnosno, njihova motivacija.\nBirači CDU bi mogli u nedelju da ostanu kod kuće, a to bi, kažu analitičari, moglo da našteti „crno (demohrišćani)-žutoj (liberali) koaliciji“, ukoliko bi na drugoj strani Socijaldemokratska partija (SPD) i njen kancelarski kandidat Per Štajnbrik uspeli da mobilišu svoje birače.\nNedelju dana pred savezne izbore jasno je jedino da bi Nemci, kada bi direktno mogli da biraju kancelara, ponovo, i po treći put, želeli baš Merkelovu, a ne njenog „izazivača“ Štajnbrika, koji je ovih dana u jednom, takozvanom, „nemom intervju: pokazao srednji prst, kao odgovor mimikom na jedno od pitanja i time zaradio dodatne kritike.\nNemačka je ušla u vruću fazu izborne kampanje u kojoj više od 60 miliona birača s pravom glasa, koliko je pozvano na izbore sledeće nedelje, treba da odluči o tome kakav će biti politički izgled zemlje u narednom četvorogodišnjem mandatu.\nU špekulacijama oko nove vlade pominju se sve opcije, od mogućeg nastavka sadašnje koalicije, preko takozvane „velike koalicije“ između demohrišćana i SPD, kakvu je Merkelova već jednom vodila, do „preletanja“ malih partija na stranu velikih, neprirodnih političkih saveznika, a teorijski gledano mogučha je i takozvana „belgijska priča“, s obzirom na način izbora kancelara.\nKad je reč o tehničkoj proceduri izbora kancelara, on (ili ona) se, naime, bira tajnim glasanjem u Bundestagu. Za uspešan izbor je kandidatu za kancelarsku fotelju, čije ime je zapravo poznato još od predizborne kampanje, potrebno da u prvom krugu glasanja dobije takozvanu apsolutnu, kancelarsku većinu.\nU slučaju da nešto krene naopako pa kancelar ne bude izabran u prvom krugu glasanja, Bundestag mora da se ponovo izjasni u roku od 14 dana. Glasanje se može ponoviti i treći put, ali u tom slučaju kancelar može biti izabran i prostom većinom.\nUkoliko je savezni kancelar izabran apsolutnom većinom glasova poslanika Bundestaga, onda ga predsednik države mora u roku od sedam dana i da imenuje, a ukoliko je izabran prostom većinom, onda ga predsednik države mora ili imenovati ili raspustiti Bundestag, tako da bi u tom kontekstu moglo značiti da bi i u Nemačkoj bila moguća i „belgijska priča“ o izboru vlade.


Sportske.net - FSS u problemu - 2.000 Albanaca stiže na meč sa Srbijom?!\nFSS u problemu - 2.000 Albanaca stiže na meč sa Srbijom?!\nIstorijsko gostovanje fudbalske reprezentacije Albanije u samostalnoj Srbiji privuklo je ogromno interesovanje tamošnjih medija i navijača koji zajednički najavljuju da će "crni orlovi" u Humskoj imati podršku 2.000 navijača.\nFudbalski savez Srbije nalazi se pred ogromnim iskušenjem pošto će do 14. oktobra, u saradnji sa velikim brojem državnih institucija, pokušati da organizuje duel seniorskih reprezentacija Srbije i Albanije koji se igra u okviru kvalifikacija za EURO 2016.\nZvaničnici FSS već su najavili da u tom poslu očekuju podršku nadležnih iz Vlade Republike Srbije a čini se da će gosti pokušati da posao učine još težim.\nIako postoji plan da se FS Albanije predloži da utakmice u Beogradu i Tirani prođu bez prisustva gostujućih navijača, kako je učinjeno u duelima Srbije i Hrvatske u prethodnim kvalifikacijama, novinska agencija "Naše Preševo" tvrdi da od takvog scenarija nema ništa i da najmanje 2.000 Albanaca planira dolazak u Humsku!\n"Od ponedeljka smo započeli sa prikupljanjem podataka o imenima zainteresovanih za gostovanje u Beogradu. Interesovanje je ogromno i očigledno je da ćemo biti primorani da napravimo selekciju. Ne želimo da vodimo ljude samo zato što žele da gledaju utakmicu. Osnovni uslov je da svi koji krenu za Beograd budu stariji od 20 godina" objasnio je za pomenutu agenciju neimenovani izvor.\nKako se navodi u opširnom tekstu posvećenom pomenutoj temi, očekuje se da 1.500 Albanaca krene iz Tirane put Beograda a da im se na putu do srpske prestonice priključi još 500 sunarodnika iz Preševa, Bujanovca, Medveđe, pa čak i iz Vranja i Niša.\nU Fudbalskom savezu Srbije još uvek nisu spremni da govore na ovu temu jer ih generalnog sekretara Zorana Lakovića tek čekaju razgovori sa predstavnicima UEFA a povodom predstojećeg duela Srbije i Albanije.\nJasno je samo da bi dolazak navijača iz Albanije mogao da napravi ogroman bezbednosni problem za FSS ali i za našu zemlju jer ne postoji osoba koja bi navijačima reprezentacije Albanije mogla da garantuje bezbednost na prostoru naše Republike, kako na putu do Beograda, tako i na samom stadionu.\nDo utamice Srbija - Albanija ostalo je manje od tri nedelje i ostaje da se vidi da li će neko uspeti da spreči organizovan dolazak navijača gostujuće selekcije na utakmicu u Beograd čime bi svi bili pošteđeni brige za ljudske živote.


Jeftini letovi iz Šri Lanke za Papua Novu Gvineju - Avionske karte Šri Lanka Papua Nova Gvineja - eSky.ba\nLetovi iz Šri Lanke za Papua Novu Gvineju\nPretražite letove iz Šri Lanke za Papua Novu Gvineju\nProvjerite najbolje ponude letova iz Šri Lanke za Papua Novu Gvineju\n✔ Postoje li posebne ponude za letove iz Šri Lanke za Papua Novu Gvineju na eSky.ba?\n✔ Mogu li se pobrinuti za osiguranje prilikom rezervacije leta iz Šri Lanke za Papua Novu Gvineju?\n✔ Ako rezerviram let iz Šri Lanke za Papua Novu Gvineju, mogu li rezervirati ujedno i smještaj?\n✔ Koje avio-kompanije nude letove iz Šri Lanke za Papua Novu Gvineju?\nBudite sigurni, da na eSky.ba ponuda letova iz Šri Lanke za Papua Novu Gvineju uključuje ne samo niskotarifne avio-kompanije, već i one koje su specijalizirane za visoki standard.


Diva turizma iz Beograda nastavlja svoj uspešan rad: PRVO POLUFINALE NA ZLATIBORU (FOTO) - PRess Serbia\nHome » News » Diva turizma iz Beograda nastavlja svoj uspešan rad: PRVO POLUFINALE NA ZLATIBORU (FOTO)\nDiva turizma iz Beograda nastavlja svoj uspešan rad: PRVO POLUFINALE NA ZLATIBORU (FOTO)\nUdruženje Diva turizma iz Beograda nastavlja svoj uspešan rad na promociji srpskog turizma, kulturne baštine, tradicije i kulture.\nPrvi polufinalni događaj održaće se 13. februara na našoj najlepšoj planini Zlatiboru, pod pokroviteljstvom Opštine Čajetina, Gold Gondole i TO Zlatibor.\nPod nazivom Diva zimskog turizma 15 polufinalistkinja pripremaće se u hotelu Zelenkada, gde će se i održati događaj.\nPripremljen je bogat zabavno muzički program, a predstaviće se modeli Sirogojno Company, Butik Sudio Užice sa najnovijom kolekcijom proleće-leto 2020 godine.\nOčekuje se veliki broj medija i ličnosti iz javnog života, muzičke, umetničke, političke i kulturne scene.\nPobednica večeri sa svoje dve pratilje direktno se plasira za Divu turizma Srbije.\nZbog velikog interesovanja za ovaj prestižan događaj Udruženje Diva turizma 28.februara već ima zakazan događaj Diva turizma Vojvodine u Subotici pod pokroviteljstvom grada Subotice.\nFoto: Diva Turizma\nPRess Serbia > Lifestyle > Fashion > Diva turizma iz Beograda nastavlja svoj uspešan rad: PRVO POLUFINALE NA ZLATIBORU (FOTO)\nTagoviDIVA TURIZMA polufinale zlatibor\nOjačajte ruke za 15 minuta!\nOva mala promena će vam dati sasvim novi izgled!


Srdjan Stamenkovic, аутор са Dnevnik Juga - Страница 68 од 1017\nHome / Srdjan Stamenkovic (page 68)\nVakcinisano više od 15.000 ljudi u Jablaničkom okrugu\nNajnoviji podaci o toku imunizacije pokazuju da je u Jablaničkom okrugu vakcinisano više od 15.000 građana. Od početka imunizacije na teritoriji Jablaničkog okruga vakcinisano je 15.246 lica, što predstavlja obuhvat vakcinacije od 7,67%. Broj vakcinisanih po opštinama : Leskovac – 11.164 lica,Vlasotince – 1.696 lica, Lebane – 1.153 lica,Medvedja – …\nDospela za uplatu prva rata poreza na imovinu za 2021. godinu\nLokalna poreska administracija saopštila je danas da je dospela na naplatu prva rata poreza na imovinu za 2021. godinu. Ovo obaveštenje prenosimo u celini: „O B A V E Š T E Nj E Gradska uprava grada Leskovca-Odeljenje za finansije, Odsek lokalne poreske administracije, obaveštava obveznike plaćanja javnih prihoda da: …\nU Lebanu najviše novozaraženih, novi slučajevi Korone i u Leskovcu, Vlasotincu i Medveđi\nNajviše novih slučajeva infekcije Korona virusom drugi dan za redom potvrđen je u opštini Lebane – pokazuju zvanični podaci Zavoda z ajavno zdravlje Leskovac. U poslednja 24 časa od 159 rezultata (od toga za grad Leskovac 99) – ukupno je 21 rezultat sa pozitivnim nalazom. Broj novozaraženih po gradovima i …\nPočela isplata penzija uvećanih za 5,9%\nMinistar finansija u Vladi Republike Srbije Siniša Mali saopštio je danas da je počela isplata penzija za januar koje su uvećane za 5,9 odsto, u skladu sa švajcarskom formulom. Mali je objasnio da se ovo odnosi na početak isplata za penzionere iz kategorije zaposlenih, koji penzije primaju na kućne adrese …\nU Covid bolnici preminuli Leskovčanin i Vlasotinčanin\nU poslednja 24 časa u leskovačkoj Covid bolnici potvrđena su dva smrtna ishoda sa Korona virusom. Preminuli su pacijent iz Vlasotinca star 88 godina i pacijent iz Leskovca star 74 godina, obojica pozitivni na Korona virus. Na bolničkom lečenju nalazi se 56 osoba. U prethodna 24 časa bilo je 8 …\nU Srbiji preminulo još 15 ljudi, potvrđeno 2.014 novih slučajeva Korona virusa\nU poslednja 24 časa u Srbiji je prema podacima Ministarstva zdravlja sa Korona virusom preminulo još 15 ljudi. Covid 19 je od početka epidemije odneo 4.154 ljudska života. U prethodna 24 časa potvrđeno je 2.104 novozaraženih. Od početka epidemije u Srbiji Korona virusom inficirano 411.855 osoba. Na bolničkom lečenju nalazi …\nNedozvoljeno trgovao akciznim proizvodima, policija pronašla skoro tonu rezanog duvana\nPripadnici Ministarstva unutrašnjih poslova u Nišu, u saradnji sa Poreskom policijom, po nalogu Osnovnog javnog tužilaštva u Aleksincu, podneće krivičnu prijavu protiv pedesetogodišnjeg muškarca iz Aleksinca zbog postojanja osnova sumnje da je izvršio krivično delo nedozvoljen promet akciznih proizvoda. Policija je u Aleksincu pretresom stana i drugih prostorija osumnjičenog pronašla …\nU Audiju u torbi sa Pampers pelenama i hranom krili 300 grama zlatnog nakita\nCarinici su 8. februara 2021. godine na prelazu Gradina u saradnji sa policijom pronašli preko 300 grama neprijavljenog zlatnog nakita, sakrivenog u pampers pelenama i kesi sa hranom. Prekršaj je otkriven kada je za detaljnu kontrolu na izlazu iz zemlje izdvojen „audi“ nemačkih registarskih oznaka, kojim je ka svojoj zemlji …\nPage 68 of 1.017« First...405060«6667686970\t»\t8090100...Last »


Jošanička banja - Smeštaj - Srbija, Crna Gora, Bosna i Hercegovina, Grčka\nU podnožju Kopaonika se nalazi jedno predivno mesto – Jošanička banja. Jošanička banja se ubraja u mesta koja imaju najtopliju banjsku vodu u Evropi. Banja pripada opštini Raška i nalazi se na samom putu za najpopularniji turistički centar Kopaonik.\nOno što Vas očekuje u ovoj banji jeste ljubazni domaćini, predivni specijaliteti po neverovatno povoljnim cenama kao i predivna priroda koja krasi ovo mesto. Uređene su pešačke i biciklističke staze kao i sam zdravstveno rekreativni centar koji je potpuno renoviran i na raspolaganju je gostima. Jako je bitno napomenuti da je ovo mesto dalo dosta poznatih ličnosti a najpoznatija je Milunka Savić.


20. mart – Raspisan Konkurs za najbolje studentske timske radove sa vrednim nagradama.\nRaspisan Konkurs za najbolje studentske timske radove sa vrednim nagradama. Konkurs je deo projekta “Trošenje lokalnih budžeta”, podržanog od Vlade SAD, koji COR realizuje u okviru Programa LOVA.\nViše o konkursu videti ovde.\n31. januar – Medijsko predstavljanje projekta “Trošenje lokalnih budžeta”, podržanog od Vlade SAD – deo Programa LOVA.\nU Valjevu realizovano medijsko predstavljanje projekta “Trošenje lokalnih budžeta”, podržanog od Vlade SAD, koji COR realizuje u okviru Programa LOVA. Dobro posećena press konferencija propraćena brojnim izveštajima lokalnih i regionalnih medija.\n15. novembar – Završna konferencija realizovanog projekta "Programsko / konkursno finansiranje mesnih zajednica u Zaječarskom okrugu".\nU Nišu, na završnoj konferenciji Projekta podržanog od Fondacije za otvoreno društvo Beograd, koji je realizovao UG “Sretenje” iz Požege, dr Slobodan Ilić iz COR-a predstavio učesnicima u projektu rezultate Izveštaja “Evropske javne politike u oblasti javnih finansija u RS – stečena znanja i iskustva korisna za pristupne pregovore”. Takođe, predstavljen i “Priručnik za Programsko projektno konkursno finansiranje MZ”.\n30. maj – Jednodnevne radionice “Strateško planiranje i programski budžet – korisnički aspekt” u Soko Banji i Knjaževcu\nRadionice održao dr Slobodan Ilić iz COR-a za učesnike u projektu „Programsko / konkursno finansiranje mesnih zajednica u Zaječarskom okrugu“, finansiranog od Fondacije za otvoreno društvo Beograd, a koji realizuje UG “Sretenje” iz Požege. Učesnici u radionici su bili u prilici da se upoznaju i ovladaju važnim aspektima u vezi sa sledećim temama: Proces strateškog planiranja i izrada budžeta u Srbiji/lokalnim samoupravama; Finansijski aspekti povezanosti strateškog planiranja i programskog budžetiranja u lokalnim samoupravama; Monitoring, evaluacija, analiza i revizija strateških planova i programskog budžeta; Preporuke u vezi sa podizanjem kvalitativnih aspekata integrisanog pristupa u strateškom planiranju i programskom budžetu.


Berlusconi traži pomilovanje – Visokoin.com\nNaslovna » Berlusconi traži pomilovanje\nBivši italijanski premijer Silvio Berlusconi pozvao je danas predsjednika države da ga pomiluje nakon presude za poresku pronevjeru, istakavši da će njegovo istjerivanje iz parlamenta naredne sedmice biti jednako “državnom udaru”.\nItalijanski Senat će u srijedu glasati da li će 77-godišnji Berlusconi izgubiti svoje mjesto nakon što je u avgustu proglašen krivim za organizovanje složenog i nezakonitog sistema utaje poreza u aferi “Mediaset”.\n“Ljevica ne smije da misli da ćemo dozvoliti da se ovaj državni udar dogodi bez naše reakcije”, rekao je Berluskoni na skupu podmlatka svoje partije “Forca Italija”.\nOn je dodao da predsjednik ne bi trebalo da oklijeva ni trenutaka već treba da ukine tu sramnu presudu “društveno korisnog rada” i prije samog podnošenja zahtjeva.\nBerlusconi je rekao da naredba da on “čisti toalete” u okviru društveno korisnog rada neće izvrgnuti ruglu samo njega, već i cijelu državu.\nItalijanski kasacioni sud potvrdio je 1. augusta odluku suda u Milanu da Berlusconi bude osuđen na četiri godine zatvora, koja je preinačena na godinu dana zatvora ili društveno korisnog rada zbog utaje poreza u aferi “Mediaset”.


Disclaimer – Next\nHome / O Nama / Disclaimer\nPravila elektronske korespondencije\nSvaki e-mail sa prilozima koji je prometovan sa servera Next Fiber DOO (u daljem tekstu zajedno: „Poruka“) je vlasništvo „Next Fiber-a (u daljem tekstu: „Next“) i namenjen je isključivo primaocu/primaocima na koga/koje je adresiran. U slučaju da smatrate da ste Poruku primili greškom, potrebno je da o tome bez odlaganja obavestite kako pošiljaoca tako i stručne službe Next-a na adresu: info@nextfiber.rs i Poruku obrišete sa vašeg računara. Molimo da imate u vidu da se svaka Poruka upućena sa servera – domena nextfiber.rs i od strane lica registrovanih na tom domenu, smatra poslovnom korespondencijom Next Fiber doo i da svaka Poruka predstavlja poslovnu tajnu kompanije Next Fiber doo. Osim toga, pojedini sadržaji mogu predstavljati poslovne tajne drugih kompanija, službene tajne državnih organa i druge podatke koji nisu namenjeni drugim licima osim onim na koje je Poruka adresirana.\nMolimo da imate u vidu i da Poruka može sadržati lične podatke građana i informacije koje podležu zaštiti kako zakonskih, tako i internih propisa Next-a, i kojima se rukuje prema posebnim procedurama koje ti propisi uređuju. Neovlašćeno korišćenje i rukovanje ličnim podacima mimo pomenutih propisa i procedura povlači zakonsku odgovornost.\nMišljenja i stavovi iskazani u Porukama ne predstavljaju nužno zvanična i pravno-obavezujuća mišljenja i stavove kompanije Next Fiber doo\nSvako umnožavanje, čuvanje, prosleđivanje, štampanje i objavljivanje celine, delova Poruke ili sadržine informacija iz Poruke je neovlašćeno i zakonom zabranjeno. Skrećemo vam pažnju, da neovlašćeno korišćenje i prometovanje Poruka ili njihove sadržine na bilo koji način može izazvati vašu materijalnu, disciplinsku pa i krivičnu odgovornost zavisno od vrste korespondencije i samog sadržaja konkretne Poruke, a u skladu sa zakonskim propisima. Next raspolaže najsavremenijim sistemima odbrane svojih poslovnih mreža od kompjuterskih virusa, štetnih kodova i neovlašćenih upada i o prevenciji njihovih štetnih posledica u odnosu na elektronsku korespondenciju i lične podatke njenih učesnika i drugih lica stara se u skladu s najvišim međunarodnim standardima i domaćim propisima iz tih oblasti.\nIpak, obzirom na praksu u savremenom elektronskom saobraćaju, Next ne snosi odgovornost u vezi sa eventualnim posledicama koje može pretrpeti bilo koje lice po osnovu informacija sadržanih u Poruci, zloupotreba Poruke i njenog sadržaja, štetnog koda ili kompjuterskog virusa.


Saveti za produktivnost bezbednosnog tima | SecuritySEE.com\nNaslovna Menadžment Razvoj karijere Saveti za produktivnost bezbednosnog tima\nU idealnim uslovima, menadžeri bezbednosti i bezbednosni timovi imali bi mnogo više vremena da pre svega odrede najveće pretnje i rizike po firmu i njeno poslovanje, ali i da primene nova bezbednosna rešenja. Ipak, realnost je takva da se timovi suočavaju sa mnogo kompleksnih izazova svakoga dana, dok je vremena za reagovanje sve manje\nOvakva situacija ih stavlja u nezahvalnu poziciju, jer od efekata njihovog rada zavisi zaštita organizacije od svih spoljašnjih i unutrašnjih bezbednosnih pretnji.\nDonosimo vam nekoliko praktičnih saveta koji će timovima olakšati posao i učiniti ga efikasnijim:\nKoristite prednosti naprednih bezbednosnih rešenja:\nBar jednom godišnje treba proceniti kojim se bezbednosnim rešenjima raspolaže i koji alati bi trebalo da se zamene. Počnite od toga šta sve od bezbednosnih rešenja imate na raspolaganju, a koja vam nedostaju.\nIspitajte, zatim, koliko su bezbednosni sistemi integrisani i povezani međusobno. Bezbednosne pretnje postaju sve složenije i nikada nije bilo bitnije da među bezbednosnim sistemima postoji integracija čiji je cilj formiranje sistema koji će mnogo bolje i delotvornije ispunjavati svoje funkicije. Ukoliko se, na primer, stari sistem video nadzora ne uklapa sa ostalim rešenjima, možda je vreme da ga zamenite novim.\nNe radite sami, snaga je u timu:\nBezbednost mora biti timski sport. Pretnje rastu, posebno kada je reč o poljuljanoj sajber bezbednosti razvitkom IoT (Internet of things) i to je previše izazova i opterećenja za samo jednu osobu.\nBez obzira na to da li je tim mali ili broji više desetina zaposlenih, važno je podsticati razvitak bezbednosne kulture kod zaposlenih u svim sektorima. Takođe, sigurnosna pravila (Security policy) ne smeju biti mrtvo slovo na papiru već najvažniji koraci ka postizanju bezbednosti organizacije. Ovo će pomoći vašim kolegama da shvate koliko su bitne jednostavne stvari, poput menjanja lozinki na nalozima.\nUkoliko vodite veći bezbednosni tim, pobrinite se da svi u njemu zauzimaju podjednako važnu ulogu. Kao što smo rekli, ovo je timski sport i odgovornost nikada ne sme da pada na samo jednu osobu.\nIzbacite neefikasne procese\nPostoje 3 jasna signala da su vaši bezbednosni procesi neefikasni:\nLjudi troše previše vremena na lake zadatke\nSuviše vremena je potrebno da se nađe rešenje\nUpozorenja se nagomilavaju\nAko neki proces ispunjava bilo koji od ovih kriterijuma, budite sigurni da je vreme da se on optimizuje. Ne želite da energiju i vreme trošite na beskorisne stvari. To možete učniti automatizacijom, a ako proces više nije relevantan i delotvran, jednostavno ga se rešite.\nAutomatizujte zastarele i prevaziđene sisteme\nNe zaboravite na automatizaciju koja se sve više podrazumeva, jer smanjuje potrebu za intervencijom osoblja, čime se ljudske greške svode na minimum. Ukoliko već niste, krajnje je vreme da svoje najvažnije procese koji se tiču bezbednosti automatizujete. Zašto? Iz dva razloga:\nDa biste optimizovali brzinu vaših bezbednosnih operacija\nDa biste ušteđeno vreme usmerili na strateške zadatke kao što su traženje potencijalnih opsanosti i adekvatnih odgovora na njih\nSvi navedeni saveti će nesumnjivo doprineti produktivnosti kako bezbednosnog tima, tako i čitave kompanije ili organizacije.\nPrethodni članakKako postati uspešan menadžer bezbednosti?\nSledeći članakEUROPOL: Dragi odbegli kriminalci, čekamo vas kod kuće